Diweddariad PRIDE: Neges bwysig ar gyfer holl staff GIG Cymru\nFel y gwyddoch, efallai, mae dathliadau Pride eleni yn symud ar-lein ac felly yr ydym ni am wneud hefyd.\nGall fferyllfeydd cymunedol yng Nghymru nawr ddefnyddio Hwb COVID Cymru i recriwtio myfyrwyr MPharm\nMae ‘Hwb COVID Cymru’, platfform recriwtio ar-lein newydd ar gyfer iechyd a gofal cymdeithasol, wedi’i lansio fel ateb recriwtio i gefnogi gwasanaethau sy’n ymateb i amgylchedd sy’n newid yn gyflym.\nCleifion Cymru i elwa o hyfforddiant endosgopi rhith-wirionedd newydd\nMae Rhaglen Genedlaethol Gwella Endosgopi Llywodraeth Cymru wedi gosod tasg i Addysg a Gwella Iechyd Cymru datblygu llwybr addysgol newydd er mwyn hyfforddi nyrsys arbenigol i ddod yn endosgopyddion clinigol er mwyn helpu i gyflawni gwasanaethau endosgopi cynaliadwy ar gyfer cleifion Cymru.\nCyrsiau ar-lein newydd Gwydnwch a Lles MedTRiM ar gael i holl staff y GIG yn ystod pandemig COVID-19\nMae cyrsiau cyfunol newydd ar-lein ar gael i gefnogi gwydnwch a lles seicolegol parhaus staff y GIG yng Nghymru yn ystod yr ymateb COVID.\nGwirfoddolwyr – Diolch i Chi!\nLedled y GIG, mae yna wirfoddolwyr di-rif sydd i gyd yn ymroddedig i gadw pobl yn ddiogel ac yn iach. Rydym yn ddiolchgar i bob un ohonynt am eu hymdrechion ysbrydoledig.\nRhaglen hyfforddi gweinyddu meddyginiaeth i dechnegwyr fferyllol wedi'i lansio\nMae Addysg a Gwella Iechyd Cymru (AaGIC) wedi datblygu rhaglen hyfforddi newydd i gefnogi technegwyr fferyllol i weinyddu meddyginiaeth yn ystod pandemig COVID-19.\nDatganiad gan Addysg a Gwella Iechyd Cymru (AaGIC) ar gofrestriad dros dro o Fferyllwyr Cyn Cofrestru 2019/20\nMae Addysg a Gwella Iechyd Cymru (AaGIC) yn cydnabod y pryderon niferus i hyfforddeion, tiwtoriaid a chyflogwyr ynghylch hyfforddiant fferyllwyr cyn cofrestru ar gyfer 2019/20 a achosir gan effeithiau COVID-19 ac oedi o ganlyniad i'r asesiad cofrestru.\nAdnodd newydd yn darparu arweiniad gofal dementia ymarferol ar gyfer y pandemig covid-19\nMewn cydweithrediad â Gofal Cymdeithasol Cymru, Gwelliant Cymru a Helen Lambert, mae Addysg a Gwella Iechyd Cymru wedi datblygu adnodd hyfforddi newydd ar gyfer gweithwyr gofal sy'n cefnogi'r rhai sy'n byw gyda dementia a'u teuluoedd.\nHyfforddiant Therapi Ocsigen Newydd AaGIC\nMae'n bleser gennym gyhoeddi bod hyfforddiant 'Therapi Ocsigen' AaGIC bellach yn fyw ar ein gwefan.\nYmateb wedi'i ddiweddaru ynghylch myfyrwyr nyrsio yn ei ail flwyddyn\nIsod, ceir ein hymateb llawn i'r BBC mewn perthynas â sefyllfa nyrsys a bydwragedd sy'n fyfyrwyr yn yr 2il flwyddyn yn ystod yr argyfwng presennol ym maes iechyd y cyhoedd.\nRhaglen hyfforddi ail-ardystio rheoli meddygaeth wedi'i lansio i dechnegwyr fferylliaeth\nBydd rhaglen hyfforddi newydd, wedi’i lansio gan Addysg a Gwella Iechyd Cymru (AaGIC), yn galluogi technegwyr fferylliaeth yng Nghymru i ail-ardystio yn rheoli meddygaeth i gefnogi’r gweithlu yn yr amser heriol hwn.\nYmateb i ymholiad y BBC ynghylch nyrsys sy'n fyfyrwyr 2il flwyddyn\nHyfforddiant Gweinyddu Meddygol Newydd AaGIC\nMae'n bleser gennym gyhoeddi bod hyfforddiant 'Gweinyddu Meddyginiaeth' AaGIC bellach yn fyw ar ein gwefan.\nCreu adnoddau lles ar gyfer staff gig cymru\nMae partneriaid o bob rhan o GIG Cymru wedi dod at ei gilydd i greu pecyn lles ar-lein cadarn i staff y GIG yn ystod pandemig COVID-19.\nDiweddariad gan Julie Rogers, Dirprwy Brif Weithredwr/ Cyfarwyddwr y Gweithlu a DG, ar sut mae AaGIC yn cefnogi'r ymateb i COVID-19.\nRhaglen hyfforddi i dechnegwyr fferylliaeth wedi'i lansio i gefnogi gweithlu'r GIG yn ystod pandemig COVID-19\nBydd rhaglen hyfforddi newydd, wedi’i lansio gan Addysg a Gwella Iechyd Cymru (AaGIC), yn galluogi technegwyr fferylliaeth yng Nghymru i ail-ardystio fel Technegwyr Fferylliaeth Gwirio Achrededig (ACPT) i gefnogi’r gweithlu yn y frwydr yn erbyn COVID-19.\nCymorth i fyfyrwyr nyrsio a bydwreigiaeth sy'n gallu ymuno â'r frwydr yn erbyn COVID-19\nMae Addysg a Gwella Iechyd Cymru wedi cyhoeddi canllawiau sy'n rhoi gwybodaeth i fyfyrwyr nyrsio a bydwreigiaeth ar sut y gallant gefnogi'r system iechyd a gofal yn ystod y cyfnod hwn o argyfwng.\nCOVID-19 Dysgu Gofal Critigol\nMewn ymateb i alwad Dr Andrew Goodall inni wella sgiliau staff gofal nad ydynt yn feirniadol i gefnogi arbenigwyr gofal critigol, rydym wedi ymgysylltu'n rhagweithiol â'r gwasanaeth a Phrifysgolion yng Nghymru i lunio cynllun gweithredu.\nHyfforddiant ychwanegol Covid-19 ar gael ar ESR\nMae pecyn hyfforddi ar-lein newydd wedi'i ddatblygu i helpu'r gweithlu iechyd a gofal i ymateb i achos Covid-19.\nYmateb AaGIC i COVID-19: datganiad addysg a hyfforddiant\nDatganiad AaGIC ynglyn â addysg a hyfforddiant mewn ymateb i COVID-19.


Newyddion Ionawr 2013\nRHYS YN ENNILL CYSTADLEUAETH COGURDD 2013\nI wylio'r fideo cliciwch uchod,\nneu gliciwch yma i weld y lluniau (110 llun)\nCafwyd cystadleuaeth wych eleni wrth i 25 o ddisgyblion blynyddoedd 4,5a6 gymryd rhan yng nghystadleuaeth goginio'r Urdd : Cogurdd!\nDyma'r tro cyntaf i'r ysgol gystadlu a chafwyd llawer o hwyl wrth i'r disgyblion geisio goginio 'Pasta Machlud Haul' er mwyn dewis enillydd i fynd ymlaen i'r rownd nesaf yn erbyn goreuon ysgolion Ceredigion.\nDiolch i Dilys o fwyty 'Gannets' yn y dref am ddod i feirniadu, gan ddewis enillydd teilwng iawn - Rhys o flwyddyn 6. Pob hwyl iddo ef yn y rownd nesaf.\nGALA NOFIO GENEDLAETHOL YR URDD YNG NGHAERDYDD\nDa iawn chi blant a deithiodd yr holl ffordd i lawr i Gaerdydd ar gyfer Gala Nofio Genedlaethol yr Urdd ddydd Sadwrn.\nGwnaeth bob un o'r wyth disgybl gystadlu yn arbennig o dda, gan lwyddo i ennill y canlyniadau canlynol:\n4ydd - Rhys Evans - Rhydd\n4ydd - Cyfnewid Cymysg Merched 5&6\n5ed - Cyfnewid Rhydd Bechgyn 3&4\nDARLITH GEMEG YM MHRIFYSGOL ABERYSTWYTH\nAr fore ddydd Iau, y 24ain o Ionawr aeth Blwyddyn 6 i'r Brifysgol ar gyfer y ddarlith gemeg flynyddol. Thema'r ddarlith oedd egni a sut y gellir newid egni o un ffurf i un arall er na ellir ei greu na'i ddinistrio. Cafwyd nifer o arbrofion cyffrous gyda rhai disgyblion o bob ysgol yn cael cyfle i gymeryd rhan.\nDyma rai disgyblion yn cael cyfle i gymysgu cemegion er mwyn gweld egni cemegol yn newid i egni golau. Gwnaeth bawb fwynhau bore diddorol o arbrofion yng nghwmni gwyddonwyr profiadol.\nBUDDUGWYR CYSTADLEUAETH PÊL-RWYD CYLCH ABERYSTWYTH\nLlongyfarchiadau i dîm Pêl-rwyd yr ysgol ar ddod yn fuddugol yng nghystadleuaeth Pêl-rwyd Cylch Aberystwyth a drefnwyd gan yr Urdd.\nByddant yn awr yn mynd ymlaen i'r gystadleuaeth nesaf - Ceredigion.\nPob hwyl i chi yn y rownd nesaf.\nY FRIGÂD DÂN YN YMWELD Â'R DOSBARTHIADAU DERBYN\nThema'r tymor ar gyfer y Dosbarthiadau Derbyn y tymor hwn yw 'Pobl a'u gwaith' ac felly bore ma daeth y Frigâd Dân i'r ysgol er mwyn dangos i ddisgyblion y Derbyn beth mae dynion tân yn ei wneud wrth eu gwaith bob dydd.\nDangosodd y Dyn Tân y gwahanol offer mae'r lori yn cario, gan egluro eu defnydd hefyd. Dangosodd y bibell ddŵr enfawr maen nhw'n ei defnyddio er mwyn diffodd tân. Roedd yn wych!\nDiolch i'r holl ddynion tân am ddod atom ni y bore ma.\nGWEITHDY GYDA MYFYRWYR DRAMA Y BRIFYSGOL\nYn ystod yr wythnosau diwethaf mae myfyrwyr o Adran Ddrama Prifysgol Aberystwyth wedi bod yn ymweld â'r ysgol er mwyn cynnal gweithdai gyda disgyblion Blwyddyn 4.\n"Yn ystod y gweithdy heddiw bu pawb yn brysur yn gweithio mewn grwpiau er mwyn adeiladu gwahanol siapiau gyda bocsys mawr cardfwrdd. Roedd yn llawer o hwyl."\nLlŷr, Dosbarth 4E\nADDUNEDAU'R FLWYDDYN NEWYDD\nDiolch i aelodau o flwyddyn 6 am rannu eu haddunedau blwyddyn newydd gyda ni yng ngwasanaeth cynta'r flwyddyn.\nRhai o'r addunedau a rannwyd oedd i gadw ystafell wely yn lân, chwarae llai ar y cyfrifiadur, mynd i'r gwely'n gynt yn y nos a chodi'n gynt yn y bore; bwyta llai o losin a mwy o ffrwythau; chwarae tu allan yn yr awyr agored fwy ynlle gwylio'r teledu, helpu rhieni o gwmpas y tŷ.\nGobeithiwn y llwyddant i gadw at eu haddunedau drwy gydol y flwyddyn!\n« Newyddion Rhagfyr 2012 / Newyddion Chwefror 2013 »


Sgwrsio Lavras da Mangabeira. Sgwrsio am ddim gyda dieithryn ar hap yn syth o Lavras da Mangabeira.\nCroeso i Chatroulette Lavras da MangabeiraCyswllt i berson aleatory unrhyw le yn y byd. Gyda Chatroulette Lavras da Mangabeira gallwch ddewis rhwng yr opsiynau canlynol:- Sgwrs am ddim gyda phob math o bobl o Lavras da Mangabeira. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Lavras da Mangabeira:


Ynys Môn - Girlguiding Cymru\nSir sy’n ynys yng Ngogledd Orllewin Cymru yw Môn. Gallwch ei chyrraedd dros ddwy bont ffordd ac un bont reilffordd sy’n cysylltu’r ynys â chyrion tref brifysgol Bangor, Gwynedd, ar dir mawr y DU.\nMae gennym lawer o atyniadau i dwristiaid ac atyniadau hanesyddol diddorol ar Ynys Môn, yn amrywio o gestyll a thraethau prydferth i bentref oes y cerrig a charneddau claddu hynafol. Mae’r prif lwybr fferi o dir mawr y DU i Iwerddon yn rhedeg o Gaergybi i Dun Laoghaire a Dulyn, ac rydym hefyd yn agos i Barc Cenedlaethol Eryri yng Ngwynedd.\nMae’r Guides wedi bod ar Ynys Môn er 1914, pan roddwyd cychwyn i unedau yng Nghaergybi a Phorthaethwy. Bellach, mae gennym ni fwy na 500 o ferched yn aelodau o 34 uned o Rainbows, Brownies, Guides a’r Adran Hŷn – wedi’u lledaenu ledled yr ynys.\nMae gennym hefyd lety gwyliau hunanarlwyo dan do yn Nhŷ Guides Lligwy, Penrhoslligwy. Byddwn yn rhoi hwn ar osod fesul dwy adran (ond mae modd eu cyfuno). Mae lle i 29 o ferched gysgu yn yr hundy ac ystafell yr arweinwyr yn yr ysgol, ac mae lle i 13 gysgu mewn tair ystafell wely yn Nhŷ Bodafon. Hen ysgol wedi’i throsi yw Lligwy, ar fin pentref sydd 15 munud ar droed o’r traeth.\nGirl Guiding Anglesey\nMrs. Rebecca Ode


Llywodraeth Cymru | Arwyddion positif i’r cynllun Swyddi Gwell\nHafan > Newyddion > Pobl a chymunedau > 2018 > Arwyddion positif i’r cynllun Swyddi Gwell\nMae Swyddi Gwell yn Nes at Adref yn anelu at greu cyfleoedd a swyddi cynaliadwy drwy ddefnyddio pŵer gwariant caffael cyhoeddus. Caiff hyn ei gyflawni drwy ddefnyddio dulliau masnachol arloesol, a thrwy ddefnyddio contractau ar gadw, gan ddefnyddio hynny i greu swyddi mewn ardaloedd o ddiweithdra uchel.\nMae pedwar o raglenni peilot Swyddi Gwell yn cael eu profi ar hyn o bryd ar draws ardal Cymoedd De Cymru, ac os y byddant yn llwyddiannus, gallai ymyrraethau tebyg gael eu defnyddio mewn rhannau eraill o Gymru.\nRoedd Julie James yng Nglyn Ebwy ddoe i ymweld ag EBO Quality Signs, un o’r rhaglenni peilot. Menter gymdeithasol yw EBO sy’n cyflogi pobl leol sydd ag anableddau, ac roedd Arweinydd y Tŷ yn awyddus i weld pa gynnydd oedd wedi’i wneud hyd yma, ac a fyddai’r rhaglen yn llwyddo yn y dyfodol.\n“Mae EBO eisoes yn fenter wych ohoni ei hun, ac roeddem yn teimlo ei bod yn addas ar gyfer y math arbennig yma o ymyrraeth. Mae ein tîm wedi gweithio gydag EBO i gynyddu oriau gwaith drwy froceru trafodaethau rhwng yr uned a chadwyni cyflenwi ledled Cymru i roi rhagor o archebion iddynt.\n“Roeddwn yn falch iawn o ymweld a gweld y gwaith fy hun a chlywed mwy am yr archebion newydd oedd yn dod i mewn. Roeddwn yn arbennig o falch o ddysgu mwy am fanteision gweithio gyda’n tîm, a pha ymyrraethau fyddai’n gweithio mewn mannau eraill o Gymru yn eu tyb hwy.”\nMeddai Jonathon Bell, Cyfarwyddwr EBO:\n“Roeddem yn falch iawn bod Arweinydd y Tŷ wedi neilltuo’r amser i ymweld â’n safle yng Nghlyn Ebwy yr wythnos hon a gweld y gwaith cynhyrchu.”\nMae EBO Signs yn cynhyrchu arwyddion traffig a masnachol megis arwyddion ar y briffordd, enwau strydoedd, arwyddion diogelwch a byrddau hysbysebu mawr.\nMae’r galw ychwanegol am eu cynnyrch eisoes wedi arwain at archebion yn y ffatri gyda dau brif gontractwr yr awdurdod lleol, a Chomisiwn y Cynulliad. Mae Trafnidiaeth Cymru hefyd wedi nodi eu bod yn defnyddio’r ffatri hon ar gyfer eu harwyddion, ac mae cyfarfodydd ar y gweill ar hyn o bryd gyda Keolis/Amey am gyfleoedd yn ystod cam symudiadau eu contract trenau newydd.\nMae’r pedair rhaglen beilot yn cael eu harwain gan Dasglu’r Cymoedd, y mae Julie James yn aelod ohono, ac maent wedi’u cynnwys o fewn y cynllun Ein Cymoedd Ein Dyfodol a gyhoeddwyd yn ddiweddar.\nPobl a chymunedau 20 Gorffennaf 2018 Y De-ddwyrain Y De-orllewin


Hacio'r Iaith - Ionawr 2013 - Hedyn\nHacio'r Iaith - Ionawr 2013\nFersiwn a roddwyd ar gadw am 19:01, 14 Ionawr 2013 gan Leiafee (Sgwrs | cyfraniadau)\nEr mwyn ysgrifennu ar wici Hedyn / Hacio'r Iaith rhaid i chi gofrestru yma fel aelod o'r wici. Mae hyn yn atal sbambots digywilydd rhag sarnu'r dudalen. Os ydych yn bwriadu mynychu Hacio'r Iaith 2013, cofiwch gofrestru.\n2 Rhaglen y dydd\n2.1 Rheolau BarCamp\n2.2 Trefnu'r Dydd\n2.2.2 Hyd Slotiau\n2.2.3 Yr Amserlen Wag\n2.3 Sesiynau 'Pendant'\n2.4 Sesiynau Posib\n3 Hacathon! Paurau Newydd Hanesyddol - Dydd Gwener 18 Ionawr\n4 Sut allwch chi helpu?\n4.2 Noddwyr - Diolch yn fawr!\n5.2 Cyhoeddusrwydd a'r Wasg\n9 English translation and other languages\nMae'n gynhadledd agored am ei fod yn cael ei drefnu ar sail egwyddor agored. Mae hyn yn golygu bod cyfle i unrhywun ddod, am ddim, a chyflwyno am bwnc o'u dewis nhw (yn ddibynnol ar sicrhau slot amser). Mae wedi ei drefnu ar sail digwyddiadau BarCamp, sydd yn anffurfiol iawn, lle caiff trefn y dydd yn cael ei benderfynu gan y siaradwyr. Dyma esboniad da gan flogiwr o Ganada.\nBydd cyswllt di-wifr cyflym am ddim i bawb sydd yn cymryd rhan er mwyn hwyluso dogfennu a thrafod yn ystod y digwyddiad.\nDydd Sadwrn 19fed mis Ionawr 2013\nLlyfrgell Genedlaethol Cymru, Abersytwyth, Ceredigion, Cymru\nMae holl fanylion sut i gyrraedd y Llyfrgell ar gael ar y dudalen hon.\nMae mynediad am ddim ac mae croeso i bawb. Ond mae angen archebu lle i gael mynediad.\nEleni rydyn ni'n defnyddio'r system Eventbrite i reoli'r broses cofrestru.\nByddwn yn defnyddio system Grid Agored i roi amserlen y sesiynau at ei gilydd.\nI chi sydd ddim yn gyfarwydd, peidiwch pryderu, mae'n ffordd eithaf hwyl a syndod o drefnus ar gyfer rhannu amserlen.\nBydd darn o bapur mawr gyda grid o slotiau amser rhydd yn cael eu rhoi fyny yn y cyntedd a gall pawb fachu nodyn post-it, ysgrifennu teitl eu sesiwn/gweithdy neu beth bynnag, a'i osod mewn slot gwag ar y grid.\nGall pobol drafod pa sesiynau sydd yn ffitio gyda'u gilydd orau er mwyn gwneud yn siwr nad oes gormod o wrthdaro. Bydd tua awr ar ddechrau'r dydd i gael paned, trafod sesiynau a llenwi'r amselen.\nAwditoriwm 90 set gyda sgrin anferth (LLUN: gallwch chi hefyd fod fel Huw Edwards!). Byddwch yn teimlo fel eich bod chi'n gwneud TED talk. Wn i ddim os yw hynny'n beth da neu ddim...\nMae'r brif Ystafell Addysg yn stafell olau sydd yn dal tua 30 o bobol hefyd gyda holl adnoddau taflunio ac ati fuasech chi ei angen.\nMae dwy ystafell arall sydd hefyd yn bosib eu defnyddio (dwi'n meddwl!) os oes angen trydedd sesiwn baralel.\nDyma fanylion a lluniau'r stafelloedd hyn.\nBydd y rhan fwyaf o slotiau yn 20 munud o hyd, ond gallwch chi gymryd slot hirach os oes angen (e.e. ar gyfer gweithdy).\nMae cyflwyniadau yn gweithio'n well mewn ystafell fwy\nDyma'r amserlen wag ar gyfer y diwrnod. Paratowch gyflwyniad, panel, gweithdy neu demo a byddwn yn rhoi slot iddo ar y diwrnod.\nArall / Cyntedd y Drwm\n09.30-10.00 Coffi, meddwl am sesiynau, dewis eich slot amser\n11.00-12.00 Sesiwn 2(a) Sesiwn 2(b) Sesiwn 2(c)\n12.00-13.00 Yr Haclediad? Sesiwn 3(b) Sesiwn 3(c)\n14.00-15.00 Sesiwn 4(a) Sesiwn 4(b) Sesiwn 4(c)\n15.00-16.00 Sesiwn 5(a) Sesiwn 5(b) Sesiwn 5(c)\n16.30-17.30 Sesiwn 6(a) Sesiwn 6(b) Sesiwn 6(c)\n17.30-18.00 Sesiwn gloi (a sesiwn glou, rhaid bod allan erbyn 6!)\nByrbrydau Wicipedia. Cyfres o gyflwyniadau byr gan wahanol Wicipedwyr am bynciau megis: Hyrwyddo erthygl, Wicipedia yn 'y byd go iawn', Delweddau, a sesiynnau cymorth cyflym Sut mae...?--Rhyswynne (sgwrs) 00:18, 9 Tachwedd 2012 (UTC)\nTorfoli hanes y cyfryngau digidol Cymraeg! (aka: ymchwilydd diog! aka: na, dwi wir yn meddwl bod yr ymennydd collective yn well na jest un yn yr achos yma!) - dwi'n rhoi darlith awr ginio fis Chwefror ar daith y Gymraeg yn y cyfryngau digidol. Un syniad ar hyn o bryd ydi casglu nifer o ddigwyddiadau, syniadau, cynnyrch, neu fomentau allweddol yn nhaith yr iaith ar y we. Bydda i'n rhoi syniad sydyn o fy rhai i ond yn ceisio harnesu'ch atgofion chi i gael darlun mwy cyflawn. Mwy o fanylion i ddod fel gall pobol feddwl mwy amdano o flaen llaw. --Rhodri.apdyfrig (sgwrs) 17:23, 20 Tachwedd 2012 (UTC)\nAddawol iawn! --Carlmorris (sgwrs) 21:39, 20 Tachwedd 2012 (UTC)\nHwn yn ddefnyddiol gan @dafyddt http://www.rhwyd.org/hanes/ --Rhodri.apdyfrig (sgwrs) 10:25, 21 Tachwedd 2012 (UTC)\nDadansoddi IndigenousTweets.com - beth ydw i wedi ei wneud hyd yn hyn (a sut), a thrafodaeth. --Hywelm (sgwrs) 22:48, 7 Ionawr 2013 (UTC)\nSesiwn Ap Geiriaduron - ystadegau, profiadau a gweledigaeth gan Gruff, Dewi, Patrick a David o Uned Technolegau Iaith, Canolfan Bedwyr\nSesiwn DECHE (Digido, E-gyhoeddi a Chorpws Iaith), Crochan Codio i blant a phrojectau newydd eraill gan Delyth, Tegau a Mared o Uned Technolegau Iaith, Canolfan Bedwyr (nid cystadleuaeth genod v hogia ydi hi, ond wrth gwrs, bydd sesiwn y genod yn well:)). Fasa ni'n cael cyflwyno'r sesiynau yn y Drwm yn ystod y bore, un ar ôl y llall ogydd?\nCyflwyno prosiectau ar sail archif papurau newydd Llyfrgell Genedlaethol --Carlmorris (sgwrs) 21:43, 20 Tachwedd 2012 (UTC)\nGweithdy hacio/prosesu testun Cymraeg gyda chod: geiriaduron, treigladau, cymylau geiriau a mwy --Carlmorris (sgwrs) 21:43, 20 Tachwedd 2012 (UTC)\nHaclediad byw - recordio sioe podlediad tech Cymraeg yn fyw o'r digwyddiad gyda chynulleidfa (gobeithio!)\nHei hei, byddai dychweliad y 'traddodiad' yma yn benigamp! --Carlmorris (sgwrs) 16:07, 4 Ionawr 2013 (UTC)\ndotCYM - pam fethodd y fenter, sut fydd y Gymraeg ar golled o'r herwydd, beth yw'r gwersi ar gyfer menter debyg yn y dyfodol --maredudd (sgwrs) 16:00, 14 Ionawr 2013\nAps teledu - mae aps ffôn Cymraeg, e-lyfrau Cymraeg, y cam nesaf yw aps teledu Cymraeg. --maredudd (sgwrs) 16:00, 14 Ionawr 2013\nCwrs a Chymuned SaySomethingInWelsh - Mae dysgwyr 'SSIW' (Cwrs Cymraeg ar-lein) yn defnyddio'r Gymraeg yn y byd go iawn llawer cyflymach na dysgwyr o gwrsiau arall, fel rheol. Pam? Beth sy'n wahanol a beth sy'n nesa? (Ap, wefan newydd, a.y.b) --Leiafee (sgwrs) 19:01, 14 Ionawr 2013 (UTC)\nHacathon! Paurau Newydd Hanesyddol - Dydd Gwener 18 Ionawr\nMae Llyfrgell Genedlaethol Cymru wedi digido bron i filwn o dudalenni o bapurau newydd hanesyddol Cymru, i'w lawnsio ym mis Mawrth 2013. Dyma gyfle i gael chwarae gyda'r data a'r delweddau o'r prosiect cyn iddo gael ei lawnsio i'r cyhoedd, gyda mynediad uniongyrchol i'r wefan beta a'r API sy'n sylfaen iddi.\nMae'r Hacathon ar agor i bobl creadigol o bob math yn ogystal â datblygwyr, a daw â phobl gyda syniadau ynghyd â phobl gyda'r sgiliau i'w gweithredu.\nMae rhagor o wybodaeth ar gael ar http://hacathonwiki.llgc.org.uk.\nBydd detholiad o gynnyrch yr Hacathon yn cael ei arddangos yn lawnsiad y wefan yng Nghaerdydd ar y 13eg o Fawrth, 2013. Yn ogystal, bydd gwobrau ar gyfer y datblygiadau gora.\nCofrestrwch yma i sicrhau lle yn y digwyddiad: http://hacathon.eventbrite.co.uk/\nBydd prosiectau'n debygol o gael eu cyfklwyno yn Hacio'r Iaith ar y dydd Sadwrn felly dewch ddiwrnod yn gynnar i ymnuno yn yr hwyl creadigol.\n#haciaith yw tag swyddogol y digwyddiad. Defnyddwich o ym mhob cofnod blog, trydariad, tweet, llun, fideo am y digwyddiad er mwyn i bawb dilyn y drafodaethau.\nFel yn y blynyddoedd cynt, byddwn yn cymryd bwrdd mwy fyth ym mwyty Indiaidd Shilam am 7:30pm (drws nesaf i'r orsaf trên yn Aberystwyth). Bydd peint wedyn a chwilio am gig yn rhywle.\nRhowch eich enw isod os ydych chi eisiau cadw lle:\nHuw Meredydd Roberts\nMaredudd ap Gwyndaf\n[eich enw chi yma]\nEnglish translation and other languages\nAnyone is welcome to attend Hacio'r Iaith. The focus of our community and events is use of technology by Welsh speakers, through the Welsh language and also for Welsh learners. We may be able to provide simultaneous translation into other languages for those who request it in advance.\nIn Welsh, 'yr iaith' means 'the language' and 'Hacio’r Iaith' means 'hack the language'.\nWedi dod o "https://hedyn.net/index.php?title=Hacio%27r_Iaith_-_Ionawr_2013&oldid=4553"


Sut i Warantu Mae Eich Gwefan ar Restr Ddu ar gyfer E-bost | Martech Zone\nRoeddem yn adolygu un o wefannau ein cleientiaid heddiw. Maen nhw'n mynd i fod yn symud i'n integreiddiad e-bost yn fuan - sy'n beth da. Rwy'n dyfalu bod eu gwefannau fwy na thebyg eisoes ar restr ddu ... dyma pam ...\nMae ganddyn nhw ffurflen gyswllt ar eu gwefan. Mae'n ddigon braf, criw o feysydd i anfon eich holl wybodaeth bersonol atynt i gofrestru ar gyfer eu menter e-bost. Golwg agosach, serch hynny, ac yn syml, dim ond offeryn maen nhw wedi'i roi allan i sbamwyr fanteisio arno.\n<INPUT type=hidden value="unrhyw un@someone.com"name =" sendto "/>\nSylwch ar y meysydd cudd lle gallwch chi fewnbynnu cyfeiriad e-bost! Fel prawf, tynnais y ffurflen, rhoi fy nghyfeiriad e-bost arni, a rhoi dolen yn y maes cudd arall. Cliciais ar gyflwyno a munud yn ddiweddarach, cefais e-bost SPAM yn fy mewnflwch!\nDyma sut y gall sbamwyr barhau i anfon e-bost heb boeni am gael eu blocio. Y cyfan sydd angen iddyn nhw ei wneud yw dod o hyd i ffurflen fel hon ymlaen eich gwefan a gallant sgriptio proses sy'n gwthio miliynau o negeseuon e-bost drwodd dros nos. Pwy sy'n cael ei rwystro? Nid y sbamiwr ... mae'r cwmni'n gwneud!\nMae'r ffurflen benodol hon ar wefan a biliwn busnes doler, nid busnes bach. Ac mae miloedd o'r mathau hyn o ffurfiau ansicr ym mhobman ar y we. Yr eironi yma yw eu bod wedi gwneud hynny ar dudalen asp - tudalen a allai fod wedi chwilio'n hawdd am gyfeiriadau e-bost yn y gweinydd a'u hatodi.\nRhag ofn eich bod chi'n pendroni, wrth gwrs rydyn ni wedi dweud wrthyn nhw!\nTags: e-bost rhestr dduFfurflen E-bostbregusrwydd ffurflen e-bostffurf sbam


Codi'r Caead ar Dŷ Tredegar | National Trust\nDiweddariad diwethaf: 06 Oct 17\nDechrau datgymalu’r sgaffaldiau yn Nhŷ Tredegar\nCodi'r Caead ar Dŷ Tredegar Ymddiriedolaeth Genedlaethol / James Dobson\nRydyn ni'n gweithredu rhaglen o brosiectau cadwraeth i ddiogelu dyfodol ein plasty hyfryd, sy'n dyddio o'r 17eg ganrif, y gerddi a'r parcdir am genedlaethau i ddod.\nBydd Codi'r Caead yn trwsio ac yn ailddatblygu nifer o rannau o'r eiddo gan gynnwys to, simneiau a ffenestri’r plasty, gyda datblygiadau posibl i'r tŷ gwydr, y cytiau a bloc y stabl ymysg llawer o ardaloedd eraill.\nBydd ein prosiect cyntaf yn y rhaglen helaeth hon yn trwsio'r to llechi i sicrhau ei fod yn wrth-ddŵr ac na chaiff ein tŷ a'r casgliad eu difrodi gan ddŵr neu leithder. Bydd gwaith yn cychwyn ar y safle o ganol mis Medi 2016. Disgwylir iddo gael ei gwblhau yn ystod hydref 2017.\nWrth i’r sgaffaldiau ddechrau cael eu datgymalu yn Nhŷ Tredegar, gwyliwch beth sydd wedi bod yn digwydd ar y to dros y naw mis diwethaf..\n“Braint wirioneddol, a phrofiad unigryw”\nGyda dim ond ychydig wythnosau i fynd i Ddringo’r Sgaffaldiau, mae ein hymwelwyr a’n gwirfoddolwyr wedi bod yn rhannu eu profiadau.\nRydyn ni hanner ffordd drwy’r gwaith o drwsio ein to, ac rydyn ni wedi darganfod ambell beth cyffrous iawn ar hyd y ffordd.\nGallwch weld sut mae’r gwaith yn dod yn ei flaen yma.


Gen 23 | CYM | STEP | Bu farw Sara yn 127 oed, yn Ciriath-arba (sef Hebron), yn Canaan. A buodd Abraham yn galaru ac yn wylo drosti.\n1 Bu farw Sara yn 127 oed, yn Ciriath-arba (sef Hebron), yn Canaan. A buodd Abraham yn galaru ac yn wylo drosti. 3 Yna dyma Abraham yn codi a mynd i siarad gyda disgynyddion Heth, 4 “Mewnfudwr ydw i, yn byw dros dro yn eich plith chi. Wnewch chi werthu darn o dir i mi i gladdu fy ngwraig?” 5 A dyma ddisgynyddion Heth yn ateb, 6 “Wrth gwrs syr. Rwyt ti fel tywysog pwysig yn ein golwg ni. Dewis y bedd gorau sydd gynnon ni i gladdu dy wraig ynddo. Byddai'n fraint gan unrhyw un ohonon ni i roi ei fedd i ti gladdu dy wraig.”\n7 Dyma Abraham yn codi ar ei draed ac yn ymgrymu o flaen y bobl leol, sef disgynyddion Heth. 8 Yna dwedodd wrthyn nhw, “Os ydych chi'n hapus i mi gladdu fy ngwraig yma, wnewch chi berswadio Effron fab Sochar 9 i werthu'r ogof yn Machpela i mi. Mae'r ogof ar ei dir e, reit ar y ffin. Gwna i dalu'r pris llawn iddo amdani yma o'ch blaen chi, er mwyn i mi gael lle i gladdu fy ngwraig.”\n10 Roedd Effron yn eistedd yno ar y pryd, ac meddai wrth Abraham o flaen pawb oedd yno wrth giât y ddinas, 11 “Na, gwrandwch syr. Dw i'n fodlon gwerthu'r darn hwnnw o dir i gyd i chi, a'r ogof sydd arno. Dw i'n dweud hyn o flaen fy mhobl yma. Dw i'n hapus i chi ei gymryd i gladdu eich gwraig.” 12 A dyma Abraham yn ymgrymu eto o flaen y bobl leol. 13 “Iawn,” meddai wrth Effron o flaen pawb, “dw i'n cytuno. Dw i'n fodlon talu am y darn tir hefyd. Cei faint bynnag rwyt ti eisiau amdano, er mwyn i mi gael lle i gladdu fy ngwraig.” 14 Dyma Effron yn ateb, 15 “Syr. Beth am 400 sicl o arian? Dydy hynny'n ddim byd i ddynion fel ti a fi. Wedyn cei gladdu dy wraig.” 16 Felly dyma Abraham yn cytuno i'w dalu. A dyma Abraham yn pwyso'r swm o arian oedd wedi ei gytuno o flaen tystion, a'i roi i Effron, sef 400 darn o arian yn ôl mesur safonol y cyfnod.\n17 Felly prynodd Abraham y tir gan Effron. Roedd yn Machpela, i'r dwyrain o Mamre. Cafodd yr ogof oedd arno a'r coed oedd o fewn ei ffiniau. 18 Roedd disgynyddion Heth a phawb arall oedd wrth giât y ddinas, yn dystion i'r cytundeb.\n19 Ar ôl prynu'r tir dyma Abraham yn claddu Sara ei wraig yn yr ogof oedd yno, yn Machpela ger Mamre (sef Hebron) yng ngwlad Canaan. 20 Cafodd y tir a'r ogof oedd arno eu gwerthu i Abraham gan ddisgynyddion Heth, iddo gladdu ei deulu yno.


Adroddiad Estyn 2017 Ysgol Gynradd yr Hollsaint yr Eglwys\ncy > our_council > press_and_communications > latest_news > Adroddiad Estyn 2017\nAdroddiad Estyn 2017 - Ysgol Gynradd yr Hollsaint yr Eglwys\nYm mis Rhagfyr y llynedd, dywedodd adroddiad Estyn bod bron i bob disgybl yn mwynhau mynd i Ysgol Gynradd Hollsaint yr Eglwys yng Nghymru ac yn dangos agweddau rhagorol tuag at ddysgu.\nDydd Mawrth, 13 Mis Mawrth 2018\nMae hefyd yn dweud bod yr ysgol yn pwysleisio’n gryf iawn ar ddatblygu addysg bersonol a chymdeithasol ei disgyblion.\nDyfarnwyd yr ysgol yn Dda yn ei Harweinyddiaeth a Rheolaeth, Addysgu a phrofiadau dysgu a Safonau. Dyfarnwyd bod lles yn yr ysgol a’i hagweddau tuag at ddysgu a gofal, cymorth a chanllaw yn ardderchog.\nDywedwyd bod arweinwyr yr ysgol yn rhoi arweinyddiaeth gref ac effeithiol a dywedodd yr athrawon a’r arolygwyr fod yr aelodau staff cynorthwyol yn dra brwdfrydig ac yn angerddol dros wella dysg y disgyblion.\nDywedodd yr adroddiad fod rhan fwyaf y disgyblion yng nghyfnod allweddol 2 yn cyfrannu’n effeithiol mewn gwersi ac yn aml yn cynnig atebion estynedig i gwestiynau ac yn cyfrannu’n berthnasol i drafodaethau yn y dosbarth.\nPan fo disgyblion ym mlwyddyn 6, mae’r rhan fwyaf yn siarad yn groyw ac yn cynnig barn sy’n herio syniadau, er enghraifft wrth drafod stereoteipio rhywedd.\nRoedd yr argymhellion ar gyfer yr ysgol yn cynnwys gwella safonau iaith lafar y plant yn Gymraeg y tu allan i’r wers Gymraeg yng nghyfnod allweddol 2 a gwella profiad disgyblion yn ystod amser egwyl ac amser cinio er mwyn iddynt gael rhagor o gyfleoedd i ddefnyddio eu hamser yn fy pwrpasol y tu allan.\nDywedodd y Cynghorydd Bob Penrose, yr Aelod Cabinet dros Ddysgu a Diwylliant: “Mae’r adroddiad yn amlygu cymaint y mae Ysgol Gynradd yr Hollsaint yn gwella ac yn gweithio’n galed i ddatblygu addysg bersonol a chymdeithasol y disgyblion.\n“Mae’n wych darllen bod safon yr ymddygiad a hunanddisgyblaeth bron i bob disgybl yn y gwersi trwy’r ysgol yn uchel a’u bod yn dangos parch mawr at ei gilydd ac at oedolion yn ifanc. Da iawn wir i’r holl athrawon, staff a phawb yn Ysgol Gynradd yr Hollsaint.”


Mae Acrylic Times yn Cyfuno Papurau Newydd a RSS | Martech Zone\nDydd Gwener, Mai 1, 2009 Dydd Sul, Ebrill 24, 2016 Douglas Karr\nTrodd fy ffrind Bill arnaf MacHeist ychydig yn ôl. Mae MacHeist yn llawer iawn - maen nhw'n llunio bwndel o geisiadau ar gyfer y Mac y gallwch chi eu prynu am bris gostyngedig. Os yw digon o bobl yn prynu a bod digon o arian yn cael ei godi ar gyfer elusen, maen nhw'n darparu bob trwyddedau prynwr ar gyfer pob cais yn y pecyn cyfan.\nMae'n dacteg farchnata ddyfeisgar gan ei fod yn pwyso ar gyfranogwyr i fynd yn firaol, hyrwyddo'r bwndel, a chwilio am bobl eraill i'w prynu!\nMae MacHeist 3 newydd gwblhau ac mae ganddo rai apiau anhygoel ynddo. Roedd yr ymgyrch yn llwyddiant a thrwyddedwyd pob un o'r apiau. Un o'r ceisiadau oedd Mwydion Acrylig, cais hynod o cŵl ar gyfer rheoli a darllen eich Porthwyr RSS. Mae popeth am y cymhwysiad yn unigryw - nid yw'n defnyddio unrhyw batrymau llywio nac yn defnyddio'r hen dactegau llywio nodweddiadol blinedig. O fewn ychydig eiliadau gallwch chi ei chyfrifo ... mae'n reddfol iawn.\nTags: apiau acrylig mwydion acryligamseroedd acryligdarllenydd porthiantmacheist


Robin Huw Bowen, Telynor Prosiect gan [Artistiaid a Cherddorion] Technoleg Taliesin\nGwefan i hysbysebu Robin Huw Bowen, telynor byd-enwog y delyn teires. Mae Robin wedi cael dylanwad mawr ar fyd cerddoriaeth gwerin Gymreig a'r delyn. Ers 1983 mae Robin wedi hybu achos y delyn teires ledled y byd, ac wedi teithio i lawer o wledydd, gan gyflwyno cerddoriaeth Gymreig i filoedd o bobl drwy'r byd.\nNodweddion technegol: PHP a MySQL. Mae'r wefan yn defnyddio offer rheoli cynnwys Technoleg Taliesin er mwyn caniatáu i'r cleient ddiweddaru'r safle eu hunain. Mae'r wefan wedi cael ei ddiweddaru, mewn tair iaith (Gymraeg, Saesneg ac Almaeneg) ac y mae'n cynnwys gwybodaeth eang am waith Robin, dysgyddiaeth, samplau sain o'i recordiau, dyddiadur o gyngherddau, adolygiadau a deunydd i'r wasg.\n[uchel: Partneriaid datblygu:] Gwefan wedi'i dylunio, ei ddatblygu a'i hostio gan Technoleg Taliesin Cyf.\nDyddiad fyw: Awst 2013


Carreg Lafar - Wicipedia\nClawr yr albwm Aur\nllais, ffidil, ffliwt, gitar a phibau cwd\nGrŵp gwerin Cymraeg dylanwadol o ddiwedd y 1970au a chychwyn yr 1980au, o Wynedd, oedd Carreg Lafar.\nMae'r grŵp yn ceisio amlygu hen draddodiadau a'u hailweithio ar gyfer y 21g. Mae'n gyfuniad o'r hen a'r newydd: y pibau, y ffidil, y ffliwt yn gweu drwy'i gilydd alawon hynafol ynghyd â lleisiau cryf a gitâr rhythmig, yn rhoi tro cyfoes i gerddoriaeth draddodiadol.\nDaw Linda o Wrecsam. Symudodd i Gaerdydd yn 1982 i hyfforddi fel actores ac ers hynny, mae hi wedi cael gyrfa amrywiol am 12 mlynedd yn y theatr ac ar y teledu, gyda chanu yn chwarae rhan bwysig yn ei gwaith. Ymunodd Linda fel y prif leisydd yn 1994. Yn 2006 enillodd hi’r cystadleuaeth Canu Unawd Celtaidd yn Eisteddfod Rhyngwladol Llangollen.\nMae Rhian yn dod o Don Pentre yng Nghwm Rhondda. Dechreuodd canu’r ffidil pan oedd yn ddeg mlwydd oed. Cafodd radd mewn cerddoriaeth o Goleg Prifysgol Caerdydd ac mae hi wedi perfformio fel unawdydd a gyda cherddorfeydd proffesiynol. Dechreuodd Rhian ganu gerddoriaeth gwerin gyda Carreg Lafar yn 1993.\nCafodd James ei eni yn Llanelli. Fe’i hyfforddwyd i fod yn actor a gwneuthuriwr ffilm, ac yn 2017 roedd yn ysgrifennu sgriptiau ar gyfer ffilm a theledu, a nofelau hefyd. Dechreuodd ganu’r ffliwt pan oedd yn 15 oed ac ymunodd a’r grwp gwerin Cymreig, Carreg Aonair yn y 1970au.\nMae Antwn yn dod o Bontllanfraith yng Nghwm Sirhwy. Wedi ei hyfforddi fel darlunydd yn Llundain, symudodd nôl i Gymru. Mae e’n gerddor traddodiadol hunan-ddysgedig, yn canu amryw o offerynnau gan gynnwys y pibau cwd, pibgorn, chwibanogl ac offerynnau taro. Mae' aelod cychwynnol o’r grŵp.\nFe gafodd Danny ei eni mewn fflat cyngor yng Nghaerdydd. Roedd ei berfformiad gyhoeddus cyntaf yng nghlwb gwerin Cardiff Royal Infirmary yn 1970, yn canu gitâr gyda’i rieni. Mae’n canu nifer o offerynnau tant, ac yn defnyddio’r dull chwyldroadol ‘Bowyer’s’ ar allweddellau a ffidil. Mae Danny'n perfformio mewn amryw o grwpiau eraill yn cynnwys Kilbride (gyda’i frodyr Gerard a Bernard) Yr Hwntws, Taran a Juice.\nPrif erthygl: Rhestr o ganeuon a recordiwyd gan y Grŵp gwerin Carreg Lafar\nWedi dod o "https://cy.wikipedia.org/w/index.php?title=Carreg_Lafar&oldid=10863505"\nNewidiwyd y dudalen hon ddiwethaf ar 22 Chwefror 2021, am 17:59.


Rwyf wedi derbyn Hysbysiad o Fwriad i Erlyn am oryrru. Beth sy'n digwydd nesaf?Open or Close\nRydych wedi derbyn Hysbysiad am eich bod naill ai'n geidwad cofrestredig ar gerbyd neu wedi cael eich enwebu fel gyrrwr cerbyd yr honnir ei fod wedi cyflawni trosedd. Mae'n ofynnol yn ôl y gyfraith i chi ddweud wrthym os mai chi neu rywun arall oedd yn gyrru, ac os yr ail, darparu eu manylion. Os na fyddwch yn rhoi'r wybodaeth hon i ni, rydych yn debygol o gael eich galw i'r Llys, ac os cewch eich euogfarnu, byddwch yn derbyn dirwy o hyd at £1,000 a 6 phwynt cosb.\nPan fyddwch wedi rhoi'r manylion hyn gall y gyrrwr gael cyfle i fynychu cwrs ymwybyddiaeth cyflymder. Os byddwch yn cwblhau cwrs yn llwyddiannus ni fyddwch yn cael dirwy na phwyntiau cosb.\nDewis arall, os na fyddwch yn cael cynnig cwrs neu os byddwch yn dewis peidio â derbyn, yw talu dirwy cosb benodedig a derbyn 3 phwynt ar eich trwydded. Os oeddech yn gyrru ar gyflymder a oedd yn sylweddol dros y cyfyngiad, rydych yn debygol o gael eich galw i'r llys heb gael cynnig cosb benodedig gwrs. Cyn bod unrhyw un o'r opsiynau hyn ar gael, rhaid i chi ddweud wrthym pwy oedd y gyrrwr ar y pryd.\nOs byddwch yn mynd i'r llys, bydd yr ynadon yn penderfynu a gyflawnoch chi'r drosedd ac yn penderfynu ar unrhyw ddirwy neu bwyntiau cosb a ddyfernir. Fe'ch atgoffir bod gan y llysoedd yr hawl i gynyddu'r ddirwy a'r pwyntiau cosb a ddyfernir os byddant yn ystyried hynny'n briodol, ac os cewch eich euogfarnu rydych hefyd yn debygol o orfod talu costau erlyn.\nFI YW'R PERSON Y CYFEIRIWYD Y FFURFLEN ATO A FI OEDD YN GYRRU. BETH SY'N DIGWYDD NESAF?Open or Close\nRhaid i chi GWBLHAU yr adrannau perthnasol a LLOFNODI yr hysbysiad amgaeedig. Dychwelwch yr hysbysiad i'r Swyddfa Docynnau Ganolog a nodir o fewn 28 niwrnod.\nAnfonir gohebiaeth bellach atoch os ydych yn cwblhau'r hysbysiad fel y gyrrwr. Os nad ydych yn derbyn gohebiaeth o fewn 28 niwrnod o ddychwelyd yr hysbysiad wedi'i gwblhau, cysylltwch â'r CTO ar eich ffurflen - Gogledd Cymru 01745 539393, Canolbarth a De Cymru 08453 306070.\nBETH SY'N DIGWYDD OS BYDDAF YN ANWYBYDDU'R RHYBUDD O FWRIAD I ERLYN?Open or Close\nOs nad ydych yn ymateb o fewn 28 niwrnod o ddyddiad yr hysbysiad hwn efallai y cewch eich erlyn am fethu â darparu gwybodaeth.\nA FYDDAF YN CAEL CYNNIG CWRS YMWYBYDDIAETH CYFLYMDER?Open or Close\nMae cwrs yn ddewis arall i ddirwy a phwyntiau cosb ar y drwydded yrru. Nod y camerâu yw lleihau nifer y bobl sy'n cael eu lladd neu eu hanafu'n ddifrifol ar ein ffyrdd. Mae'n well gennym addysgu gyrwyr yn hytrach na'u cosbi gyda dirwyon a phwyntiau cosb. Mae cwrs achrededig ar gael mewn rhai amgylchiadau, ac yn llawer mwy tebygol o wella ymddygiad gyrwyr ac o ganlyniad yn gwneud ein ffyrdd yn fwy diogel. Mae cyrsiau ar gael i yrwyr sy'n ymateb yn gyflym i'r hysbysiadau ac a oedd yn gyrru dim mwy na 10% +9 milltir yr awr yn uwch na'r cyfyngiad cyflymder a bostiwyd. Os oes oedi cyn adnabod y gyrrwr, mae'n annhebygol y caiff cwrs ei gynnig.\nHoffwn fynychu cwrs, ond rwy'n credu imi fod ar un 2 flynedd yn ôl. Alla i fynd ar gwrs pellach?Open or Close\nNa. Mae canllawiau cenedlaethol yn nodi mai dim ond un cwrs y gall person fynd arno o fewn unrhyw gyfnod o dair blynedd.\nOs byddaf yn mynd ar gwrs, a fyddaf yn dal i dderbyn y ddirwy a phwyntiau cosb?Open or Close\nNa, mae presenoldeb ar gwrs yn ddewis amgen i ddirwy neu unrhyw achos llys. Unwaith y bydd gyrrwr yn cwblhau'r cwrs, mae'r mater ar ben. Fodd bynnag, bydd rhaid i chi dalu am gost y cwrs sy'n £92 ac ni fyddwch yn gallu mynychu cwrs pellach o fewn 3 blynedd.\nBETH YW'R TROTHWY GORFODI?Open or Close\nMae GanBwyll yn gorfodi o fewn Canllawiau Cenedlaethol NPCC.\nRWY'N CREDU FY MOD I WEDI CAEL FY NAL GAN CAMERA DIOGELWCH YN GORYRRU NEU'N MYND DRWY OLAU COCH - BETH SY'N DIGWYDD NESAF? Open or Close\nO fewn 14 diwrnod clir o gamera'n cofnodi trosedd honedig, cyflwynir hysbysiad o fwrid i erlyn i geidwad cofrestredig y cerbyd. Bydd y rhybudd hwn yn cynnwys dyddiad, amser a lleoliad y drosedd honedig.\nBydd ffurflen gwybodaeth i yrwyr wedi'i chynnwys gyda'r hysbysiad. Mae gan geidwad cofrestredig y cerbyd gyfrifoldeb cyfreithiol i ddychwelyd y ffurflen hon yn nodi pwy oedd y gyrrwr ar adeg y drosedd honedig. Oni bai bod y cyflymder honedig yn fwy na 26mya dros y terfyn, bydd y Bartneriaeth Lleihau Anafiadau fel arfer yn gwneud cynnig amodol o gosb benodedig. Mae hyn yn golygu y gall derbynwyr ddewis derbyn y gosb neu gael gwrandawiad gerbron llys. Rhaid delio ag achosion sy'n cynnwys cyflymder o fwy na 26mya dros y terfyn gerbron llys - ni ellir gwneud cynnig amodol o gosb benodedig.\nOs nad chi yw ceidwad cofrestredig y cerbyd, yna bydd angen cyhoeddi hysbysiad o fwriad i erlyn newydd yn eich enw. Mae gan y ceidwad cofrestredig gyfrifoldeb cyfreithiol o dan adran 172 Deddf Traffig Ffyrdd 1988 i enwi'r gyrrwr a bydd rhaid i chi gwblhau ffurflen wybodaeth gyrrwr, a amgaeir gyda'r hysbysiad o fwriad i erlyn.\nSUT YDW I'N TALU?Open or Close\nGellir talu dros y ffôn neu ar-lein bellach - mae'r manylion ar y Cynnig Amodol. Rhaid anfon y drwydded yrru ymlaen i’r Llys o fewn 7 niwrnod o wneud taliad. Rhoddir cod awdurdodi pan gaiff taliad ei wneud sy'n cynorthwyo GLlTEM i adnabod y drwydded yrru gyda'r taliad.\nLlinell dalu awtomataidd 24 awr 0300 1231 481\nAr-lein : https://penaltynotice.homeoffice.gov.uk\nALLA I DALU DIRWY FWY AC OSGOI'R PWYNTIAU AR FY NHRWYDDED?Open or Close\nNa. Mae Cynnig Amodol Hysbysiad Cosb Benodedig yn ddewis rhagnodedig amgen i erlyn. Mae lefel y gosb ariannol a'r pwyntiau wedi'u gosod gan ddeddfwriaeth. Y dewis yw derbyn neu wrthod y Cynnig Amodol o Gosb Benodedig yn ei chyfanrwydd neu beidio.\nCERBYD WNAETH FY NGODDIWEDDYD/YN TEITHIO YN Y CYFEIRIAD ARALL ACHOSODD I’R CAMERA SEFYDLOG FFLACHIO OND RWY'N CREDU Y BYDD FY NGHERBYD HEFYD YN YMDDANGOS YN Y LLUN. A FYDDAF YN CAEL TOCYN GORYRRU?Open or Close\nNa. Rydym yn gallu dweud pa gerbyd a ysgogodd y camera. Mae'r camerâu diogelwch yn cymryd dau lun, hanner eiliad ar wahân, ac mae llinellau gwyn ar y ffordd fel y gallwn ddweud pa gerbyd sydd wedi teithio ymhellach ac felly sy'n teithio'n gyflymach.\nDOEDDWN I DDIM YN GYRRU'R CERBYD AR ADEG Y DROSEDD HONEDIG, BETH DDYLWN I EI WNEUD?Open or Close\nRhaid i chi gwblhau pob rhan o'r ffurflen Gwybodaeth Gyrwyr gan gynnwys enw a chyfeiriad y gyrrwr ar adeg y drosedd honedig. Bydd rhaid ei dychwelyd i'r Bartneriaeth Camerâu Diogelwch. Mae gennych rwymedigaeth gyfreithiol o dan adran 172 Deddf Traffig Ffyrdd 1988 i ddarparu'r wybodaeth hon. Bydd y gyrrwr wedyn yn derbyn hysbysiad o fwriad i erlyn yn ei enw ei hun.\nROEDDWN YN GYRRU CERBYD CWMNIOpen or Close\nMae gan geidwad cofrestredig y cerbyd rwymedigaeth gyfreithiol o dan adran 172 Deddf Traffig Ffyrdd 1988 i enwi'r gyrrwr ar adeg trosedd honedig. Mae hyn hefyd yn berthnasol i gwmni, sef ceidwad cofrestredig cerbyd. Bydd rhaid i chi gwblhau pob rhan o'r ffurflen gwybodaeth gyrwyr gan gynnwys enw a chyfeiriad y gyrrwr ar adeg y drosedd honedig. Fe'ch cynghorir yn gryf i gadw cofnodion o ddefnyddio cerbydau cwmni.\nRWYF WEDI GWERTHU'R CERBYD HWNOpen or Close\nRhaid i chi gwblhau pob rhan o'r ffurflen gwybodaeth gyrwyr gydag enw a chyfeiriad y prynwr er mwyn i hysbysiad o fwriad i erlyn allu cael ei gyhoeddi yn ei enw.\nMAE GEN I DRWYDDED YRRU DRAMOR/HEB FOD O BRYDAIN FAWROpen or Close\nEfallai y byddwch yn dal i allu cydymffurfio â Chynnig Amodol. Os byddwch yn bodloni'r gofynion, caiff eich trwydded/record ei harnodi gyda nifer y pwyntiau cosb a roddir ar gyfer y drosedd. Cyfeiriwch at eich Cynnig Amodol am fanylion a chyfarwyddiadau pellach.\nDYDW I DDIM YN GWYBOD PWY OEDD GYRRUOpen or Close\nMae Adran 172 Deddf Traffig Ffyrdd 1988 yn gosod cyfrifoldeb cyfreithiol ar geidwad cofrestredig cerbyd i roi enw a chyfeiriad gyrrwr y cerbyd ar adeg y drosedd honedig. Gall methu â chwblhau a dychwelyd y ffurflen gwybodaeth gyrrwr arwain at erlyn y ceidwad cofrestredig am fethu â rhoi'r wybodaeth. Fe'ch cynghorir yn gryf i gadw cofnod o bwy sy'n gyrru eich cerbyd bob amser.\nCAFODD FY NGHERBYD EI DDWYNOpen or Close\nBydd rhaid i chi ysgrifennu at y Bartneriaeth Lleihau Anafiadau gan roi'r rhif cyfeirnod trosedd a roddwyd i chi gan yr heddlu pan roddoch wybod bod y cerbyd wedi'i ddwyn.\nRwy'n credu fy mod wedi cael fy nghyhuddo ar gam o oryrru - ddylwn i herio hyn yn y llys?Open or Close\nMae cynnig 'Cosb Benodedig' yn ffordd syml i'r gyrrwr gael ei ryddhau o atebolrwydd am y drosedd drwy dalu dirwy sefydlog a derbyn pwyntiau ar ei d/thrwydded. Fodd bynnag, mae gan yrrwr y cerbyd yr hawl i ofyn am wrandawiad llys a dylai ystyried yr opsiwn hwn os yw'n dymuno herio'r drosedd a/neu gyflwyno mesurau lliniaru.\nMae'r llinellau a baentiwyd ar y ffordd ar safleoedd sefydlog yno fel 'marciau gwirio eilaidd' ac yn cael eu defnyddio i wirio pa gerbyd oedd yn goryrru. Unwaith eto, gallwch edrych i weld ein bod wedi nodi'r cerbyd perthnasol yn gywir mewn unrhyw ffotograff. Mae rhai camerâu'n cymryd dau lun, hanner eiliad ar wahân. Mae'r llinellau'n caniatáu i ni fesur y pellter a deithiwyd yn yr hanner eiliad hwnnw i fod yn sicr ei fod yn cyfateb i'r cyflymder a gofnodwyd gan y camera.\nRWY'N CREDU BOD CAMGYMERIAD AR YR HYSBYSIAD O FWRIAD I ERLYNOpen or Close\nNid yw camgymeriad ar hysbysiad o fwriad i erlyn yn ei annilysu yn awtomatig. Os ydych yn credu y gallai fod camgymeriad ar yr hysbysiad a gawsoch, dylech gysylltu â'r Swyddfa Docynnau Ganolog berthnasol a nodwyd ar yr hysbysiad o fwriad i erlyn.\nNI ALLAF DDOD O HYD I FY NHRWYDDED YRRU. GAF I ANFON Y TALIAD YN UNIG?Open or Close\nNa. Rhaid anfon eich trwydded yrru a'ch taliad gyda'i gilydd. Os ydych wedi colli eich trwydded yrru, rhaid i chi gael un newydd gan y DVLA ar unwaith - ewch i www.gov.uk/apply-online-to-replace-a-driving-licence (mae ffurflen hefyd ar gael yn eich swyddfa bost). Yn ôl y gyfraith rhaid i chi ymateb i'r cynnig amodol o gosb benodedig o fewn 28 niwrnod, ond dylech ysgrifennu at y Bartneriaeth Lleihau Anafiadau a gofyn iddynt ystyried atal y broses dros dro.\nA ALLAF DALU MEWN RHANDALIADAU?Open or Close\nNid oes cyfleuster ar gyfer talu'r gosb benodedig mewn rhandaliadau. Os ydych yn dymuno talu mewn rhandaliadau caiff y mater ei gyfeirio at lys.\nPA MOR HIR FYDD Y PWYNTIAU COSB YN AROS AR FY NHRWYDDED YRRU?Open or Close\nOs byddwch yn cael 12 neu fwy o bwyntiau cosb o fewn cyfnod o dair blynedd, gallech wynebu gwaharddiad o dan y system pentyrru pwyntiau. Mae pwyntiau cosb am oryrru a throseddau golau coch yn ddilys am dair blynedd o ddyddiad y drosedd, ond rhaid iddynt aros ar eich trwydded am bedair blynedd. I gael mwy o wybodaeth am arnodiadau trwydded yrru, cysylltwch â'r DVLA ar 03007906801 neu ewch i'r wefan.\nALLA I GAEL DIRWY UWCH A DIM PWYNTIAU COSB?Open or Close\nNa. Os byddwch yn derbyn cosb benodedig, mae'r ddirwy a'r pwyntiau wedi'u gosod gan y Llywodraeth ac felly nid ydynt yn agored i drafodaeth.\nGAF I APELIO?Open or Close\nOs credwch y gallwch gyflwyno achos, dylech ysgrifennu a gofyn i'r mater fynd i'r Llys. Noder na dderbynnir 'nid wyf yn gwybod y cyfyngiad cyflymder', 'nid wyf yn adnabod yr ardal' na 'roedd y ffordd yn glir' fel rhesymau dilys am fynd dros y cyfyngiad cyflymder. Os ydych yn bwriadu apelio, mae rhwymedigaeth gyfreithiol arnoch o hyd i ddychwelyd y ffurflen gwybodaeth gyrrwr atom o fewn 28 niwrnod. Ni ddylech oedi cyn anfon y ffurflen hon wrth i chi baratoi eich apêl neu aros am benderfyniad.\nBETH OS BYDDAF YN DEWIS MYND I'R LLYS?Open or Close\nMae hawl gennych i herio'r drosedd honedig yn y llys. Os cewch eich euogfarnu, bydd yr ynadon yn penderfynu'r gosb, a all fod yn fwy na'r hyn a osodir gan gosb benodedig ac efallai y bydd rhaid i chi hefyd dalu costau llys.\nPwy sy'n gosod y cyfyngiadau cyflymder?Open or Close\nAr draffyrdd a chefnffyrdd, caiff cyfyngiadau cyflymder eu gosod gan yr Asiantaeth Priffyrdd. Ar bob ffordd arall, yr Awdurdod Lleol perthnasol sy'n gwneud. Cyn gosod cyfyngiad cyflymder, ymgynghorir â'r heddlu a chyhoeddir gorchymyn rheoleiddio traffig lle bo angen. Ar ffordd gyfyngedig lle mae system goleuadau stryd, mae cyfyngiad cyflymder diofyn o 30 milltir yr awr oni bai bod cyfyngiad arall wedi'i nodi. Nid oes angen Gorchymyn Rheoleiddio Traffig ar gyfer y rhan fwyaf o derfynau 30mya.\nMAE GEN I HANES GYRRU GLÂN. A YSTYRIR HYN?Open or Close\nNa. Nid yw meddu ar drwydded yrru lân yn gwneud goryrru neu fynd trwy olau coch yn llai peryglus na chanlyniadau gwrthdrawiad yn llai trist. Felly, nid yw bod â thrwydded lân yn rhoi'r hawl i chi gael eich eithrio rhag erlyniad.\nNID OEDDWN YN YMWYBODOL O'R CYFYNGIAD CYFLYMDEROpen or Close\nNid yw hwn yn esgus dilys. Er eich diogelwch eich hun yn ogystal ag i gydymffurfio â'r gyfraith, rhaid i chi allu gyrru eich cerbyd yn ddiogel, ymateb i beryglon posib ac ufuddhau i arwyddion traffig gorfodol bob amser. Nid yw mynd dros y cyfyngiad yn anfwriadol yn gwneud goryrru'n dderbyniol neu ganlyniadau gwrthdrawiad ar gyflymder uchel yn llai trist. Am fwy o wybodaeth am gyfyngiadau cyflymder a phellteroedd stopio, gwybod y gyfraith.\nSUT YDW I'N GWYBOD OS YW ARDAL YN DESTUN CYFYNGIAD 30MYA?Open or Close\nBydd gan ardal 30mya NAILL AI system o oleuadau stryd neu arwyddion cyfyngiad cyflymder 30mya. Mae rheoliadau'n gwahardd darparu arwyddion ailadrodd 30 mya ar ffyrdd sy'n cyfyngu i 30mya lle mae system o oleuadau stryd yn ei le. Am fwy o wybodaeth mae Rheolau'r Ffordd Fawr ar gael i'w gweld ar https://www.gov.uk/browse/driving/highway-code\nNI WELAIS UNRHYW ARWYDDION AILADRODD YN NODI CYFYNGIAD 30MYAOpen or Close\nNi dderbynnir yr esgus hwn. Fel y nodir yn Rheolau'r Ffordd Fawr, mae ffyrdd â goleuadau stryd yn y DU yn destun cyfyngiad 30mya oni bai bod arwyddion yn dangos cyfyngiad uwch neu is.\nBLE OEDD YR ARWYDDION CAMERA? WELAIS I MOHONYN NHWOpen or Close\nGellir arddangos arwyddion camerâu diogelwch ar ffyrdd sy'n arwain at safleoedd lle mae camerâu'n gweithredu. Nid yw'n ofyniad cyfreithiol i arwyddo ein safleoedd gyda graffeg camera. Noder nad yw absenoldeb arwydd camera yn annilysu'r drosedd.\nNI ALLWN FOD WEDI STOPIO'N DDIOGEL AM OLAU COCH OHERWYDD BOD Y CERBYD TU ÔL I MI'N RHY AGOS A GALLAI FOD WEDI ACHOSI DAMWAINOpen or Close\nBydd y dystiolaeth ffotograffig a gymerwyd gan y camera ar adeg y drosedd honedig yn penderfynu a fyddwn yn bwrw ymlaen â'r weithdrefn gosb benodedig yn y sefyllfa hon. Bernir pob achos yn ôl ei rinweddau ei hun. Os ydych yn teimlo bod gennych reswm dros apelio, yna rhaid i chi ysgrifennu at y Swyddfa Docynnau Ganolog berthnasol ar unwaith.\nCofiwch y gall canlyniadau mynd drwy olau coch fod yn angheuol.\nOS BYDDAF YN CAEL TOCYN AC YN PEIDIO Â LLOFNODI'R GWAITH PAPUR, NI ALLAF GAEL FY ERLYNOpen or Close\nMae gan geidwad cofrestredig cerbyd gyfrifoldeb o dan adran 172 Deddf Traffig Ffyrdd 1988 i roi enw a chyfeiriad y person oedd yn gyrru eu cerbyd ar adeg y drosedd honedig. Er mwyn dilysu'r wybodaeth a ddarparwyd gennych, rhaid i chi lofnodi'r ffurflen. Os na fyddwch yn ei llofnodi, ni ystyrir eich bod wedi darparu'r wybodaeth, a gallech gael eich erlyn am fethu â rhoi'r wybodaeth. Gall hyn arwain at y llys yn rhoi cosb uwch (gan gynnwys pwyntiau) nag y byddai cosb benodedig wedi'i rhoi.\nOS BYDDAF YN GORYRRU NEU'N MYND DRWY OLAU COCH YN Y NOS NI FYDD Y CAMERÂU DIOGELWCH YN GALLU FY NALOpen or Close\nMae camerâu diogelwch sefydlog a symudol yn gweithredu 24 awr y dydd. Mae llawer o fodurwyr yn credu ar gam ei fod yn fwy diogel goryrru yn y nos pan fydd y ffyrdd yn dawelach. Ond mae cyfraddau anafusion mewn gwirionedd yn dyblu ar ôl iddi dywyllu oherwydd cyflymder uwch cerbydau, mwy o yfed alcohol, blinder a llai o welededd.\nDiddymu'r Ddisg Treth Cerbyd Open or Close\nO 1 Hydref 2014, ni fydd angen arddangos y ddisg dreth bapur mwyach ar ffenestr flaen y cerbyd.\nGallwch wneud cais ar-lein i drethu neu wneud HOS i’ch cerbyd gan ddefnyddio eich rhif cyfeirnod 16 digid oddi wrth eich ffurflen atgoffa i gael treth cerbyd (V11W) neu ddefnyddio’r rhif cyfeirnod 11 digid eich llyfr log (V5CW)\nI yrru neu gadw cerbyd ar y ffordd, bydd dal angen i chi gael treth cerbyd a bydd DVLA yn dal i anfon nodyn atgoffa atoch pan fydd eich treth cerbyd yn dod i ben. Mae hyn yn berthnasol i bob math o gerbydau gan gynnwys y rhai sydd wedi'u heithrio rhag talu treth cerbyd.\nONID YW HYN YN GROES I FY HAWLIAU DYNOL?Open or Close\nO dan Adran 172 Deddf Traffig Ffyrdd 1988, mae'n ofynnol i geidwad cofrestredig cerbyd enwi'r gyrrwr ar yr adeg y drosedd honedig. Mae'n drosedd peidio â rhoi'r wybodaeth hon oni bai y gall y ceidwad ddangos nad yw'n gwybod ac na ellid, gyda diwydrwydd rhesymol, dod o hyd i'r ateb. Defnyddir y darpariaethau hyn ar gyfer troseddau traffig ffordd, gan gynnwys y rhai a ganfyddir gan gamerâu diogelwch.\nNid yw'r sefyllfa wedi newid ers cyflwyno'r Ddeddf Hawliau Dynol, a ddaeth i rym ar 2 Hydref 2000. O ran hysbysiad o fwriad i erlyn, nid yw'r ddeddf yn effeithio arnoch pan fyddwch yn dychwelyd y gwaith papur hwn. Mae deddfwriaeth sylfaenol yn gorchymyn bod yn rhaid i chi ddarparu'r wybodaeth y gofynnir amdani os ydych yn gallu. Gall methu ag ymateb i gais am fanylion y gyrrwr arwain at erlyniad.\nMae Llysoedd Prydain wedi dyfarnu nad oes unrhyw dresmasu ar hawliau dynol mewn gofyn pwy oedd gyrrwr cerbyd modur ar adeg trosedd honedig. Nid yw peidio ag ymateb i gais o'r fath yn gyfystyr â chyfaddef i drosedd honedig o yrru ar gyflymder gormodol. Cadarnhawyd y penderfyniad hwn mewn achos a gafodd ei glywed yn y Llys Hawliau Dynol 2007.\nA YW GWIRIADAU GRADDNODI'N AMOD O GYMERADWYAETH Y SWYDDFA GARTREF?Open or Close\nY dyfarniad swyddogol yw nad yw gwiriadau graddnodi'n amod o Gymeradwyaeth y Swyddfa Gartref.


Diwygiad 19:24, 15 Hydref 2018 (golygu)\nDiwygiad 19:25, 15 Hydref 2018 (golygu) (dadwneud)\nChwarel lechi oedd '''Chwarel Tanrallt''', ger pentref [[Tan'rallt]].\nCafodd y chwarel hon ei hagor tua 1805, ac roedd gwaith achlysurol yn cael ei gynnal yno oherwydd ei maint bychan. Roedd 87 o ddynion yn cloddio yno yn 1877, ac 89 ohonynt yn weithredol yno yn 1904 - nifer anarferol o uchel i'r cyfnod, yn ôl Dewi Tomos. Cafodd ei rhedeg ar y cyd gyda thwll/chwarel ''Plas Du'' gerllaw, a gelwir y ddau yn ''Dolbebin East and West''. Roedd olwynion dwr yno hefyd, ac erbyn heddiw mae'r prif dwll o dan ddŵr. Gellir gweld olion yr inclein a'r adeiladau yno hyd heddiw.\nDiwygiad 19:25, 15 Hydref 2018\nChwarel lechi oedd Chwarel Tan'rallt, ger pentref Tan'rallt.\nCafodd y chwarel hon ei hagor tua 1805, ac roedd gwaith achlysurol yn cael ei gynnal yno oherwydd ei maint bychan. Roedd 87 o ddynion yn cloddio yno yn 1877, ac 89 ohonynt yn weithredol yno yn 1904 - nifer anarferol o uchel i'r cyfnod, yn ôl Dewi Tomos. Cafodd ei rhedeg ar y cyd gyda thwll/chwarel Plas Du gerllaw, a gelwir y ddau yn Dolbebin East and West. Roedd olwynion dŵr yno hefyd, ac erbyn heddiw mae'r prif dwll o dan ddŵr. Gellir gweld olion yr inclein a'r adeiladau yno hyd heddiw.\nTomos, Dewi Chwareli Dyffryn Nantlle (Llyfrau Llafar Gwlad, 2007)\nWedi dod o "https://cof.uwchgwyrfai.cymru/index.php?title=Chwarel_Tan%27rallt&oldid=4489"


Sgwrsio Provincia Yamparáez. Sgwrsio am ddim gyda dieithryn ar hap yn syth o Provincia Yamparáez.\nCroeso i Chatroulette Provincia YamparáezCyswllt i berson aleatory unrhyw le yn y byd. Gyda Chatroulette Provincia Yamparáez gallwch ddewis rhwng yr opsiynau canlynol:- Sgwrs am ddim gyda phob math o bobl o Provincia Yamparáez. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Provincia Yamparáez:


Rhagolwg UGC: Hanner ffordd at yr hollt — Sgorio\nRhagolwg UGC: Hanner ffordd at yr hollt\nDydd Mercher, 19 Hyd 2016, 13:33\nHanner ffordd at yr hollt ac mae’r Seintiau 10 pwynt yn glir ar y brig, ond dim ond triphwynt sy’n gwahanu wyth tîm yng nghanol y tabl.\nMae’r Bala wedi dringo i’r 4ydd safle ar ôl gêm gyfartal 3-3 yn erbyn Airbus UK y penwythnos diwethaf gan gasglu pwynt gwerthfawr ar ôl mynd 0-2 ar ei hôl hi gyda Mike Hayes yn unioni’r sgôr yn yr eiliadau olaf yn erbyn ei gyn-glwb.\nEr bod yn y 4ydd safle, dyw’r Bala ond wedi ennill tair o’u 11 gêm gynghrair y tymor hwn (27%) gyda un o’r buddugoliaethau prin yn dod yn erbyn Derwyddon Cefn yn Stadiwm Corbett Sports yn gynharach yn y tymor (2-0).\nAr ôl cweir o 5-0 yn erbyn Met y penwythnos diwethaf, mae’r Derwyddon mewn lle peryglus lawr yn y 10fed safle ac yn osgoi safleoedd y cwymp drwy wahaniaeth goliau yn unig.\nOnd mae hi mor dynn yng nghanol y tabl, fe fyddai buddugoliaeth i’r Derwyddon nos Wener yn eu codi uwchben Y Bala i’r 4ydd safle dros nos!\nMae’r ddau glwb wedi cael pum gêm gyfartal mewn 11 gêm yn UGC y tymor hwn (45%).\nMae gan Y Bala record 100% yn erbyn y Derwyddon yn UGC ac wedi ennill pob un o’r pum gêm rhwng y clybiau yn yr uwch gynghrair, ond mi fydd Huw Griffiths yn gobeithio newid hynny ar gae newydd Y Graig nos Wener.\nY Bala 2–0 Derwyddon Cefn (11/09/16)\nEr bod lawr ger gwaelod y tabl, Airbus sydd â’r ail record ymosodol orau’n y gynghrair gan mae dim ond y Seintiau (46) sydd wedi sgorio mwy nac Airbus (18) wedi 11 gêm y tymor hwn gyda llawer o ddiolch yn mynd i’r blaenwr profiadol Tony Gray sydd wedi rhwydo saith gwaith eleni.\nOnd dyw criw y Maes Awyr heb fod yn gryf yn amddiffynnol gan ildio o leiaf dwy gôl ym mhob un o’u 10 gêm ddiwethaf ym mhob cystadleuaeth.\nBydd Airbus yn cicio eu hunain am fethu a sicrhau triphwynt ddydd Sul diwethaf ar ôl bod 0-2 ar y blaen yn Y Bala ar yr egwyl ond cael gêm gyfartal 3-3 yn y diwedd.\nEnillodd yr Hen Aur gêm gartref yn erbyn Y Drenewydd Sadwrn diwethaf i godi allan o safleoedd y cwymp gyda Liam Thomas yn rhwydo ddwywaith i dîm Mark Aizlewood.\nDyw Caerfyrddin ond wedi ennill un gêm oddi cartref y tymor hwn, ac heb ennill yn Stadiwm Grŵp Hollingsworth ers tymor 2013/14.\nCaerfyrddin 2–1 Airbus UK (27/08/16)\nBangor v Y Rhyl | Dydd Sadwrn – 17:15\nAberystwyth v Llandudno | Dydd Sul – 15:00\nRoedd hi’n gêm gofiadwy ar Goedlan y Parc nos Wener diwethaf yn agoriad swyddogol y cae synthetig newydd gyda dros fil o dorf yn dyst i gôl ryfeddol Chris Mullock o’i hanner ei hun.\nAberystwyth oedd yn fuddugol y tro diwethaf i’r timau gwrdd gyda Jonathan Evans yn penio o gic gornel i gipio’r triphwynt i’r Gwyrdd a’r Duon yn y funud olaf.\nLlandudno sydd â’r record ymosodol salaf yn UGC y tymor hwn gyda dim ond 7 gôl mewn 11 gêm hyd yma (0.6 gôl y gêm).\nOnd does dim un tîm wedi colli mwy nac Aber, sydd wedi colli saith o’u 11 gêm yn UGC 2016/17 (63%).\nDim ond pwynt sy’n gwahanu’r ddau dîm yng nghanol tabl UG Cymru felly mae hon yn gêm fawr i’r ddau glwb.\ngap Cei Connah v Met Caerdydd | Dydd Sul – 15:00\nGyda saith llechen lân yn y gynghrair, mae Cei Connah yn dal heb eu curo y tymor hwn wrth ddechrau’r penwythnos bum pwynt uwchben Bangor yn y 3ydd safle.\nMae gap Cei Connah yn ail yn y tabl ar ôl ildio dim ond pum gôl mewn 11 gêm hyd yma – record amddiffynnol gorau’r gynghrair.\nMet Caerdydd sydd â’r trydydd amddiffyn cryfaf yn y gynghrair ar ôl ildio 10 gôl mewn 11 gêm (0.9 gôl y gêm).\nRoedd na ddigon o ddathlu yn Nghyncoed y penwythnos diwethaf wrth i’r myfyrwyr fwynhau eu buddugoliaeth fwyaf erioed yn UGC, yn chwalu’r Derwyddon 5-0 brynhawn Sul.\nY Seintiau Newydd v Y Drenewydd | Dydd Sul – 15:00\nMae dechrau perffaith y pencampwyr yn parhau – 11 buddugoliaeth mewn 11 gêm gynghrair, yn ogystal ac ennill eu dwy gêm gwpan hyd yma.\nMae’r Seintiau wedi sgorio 46 gôl mewn 11 gêm y tymor hwn (mwy na gap Cei Connah, Bangor a’r Bala i gyd efo’i gilydd)!\nY Drenewydd sydd ar waelod y gynghrair ar ôl dim buddugoliaeth yn eu naw gêm ddiwethaf yn UGC, ers curo Caerfyrddin 4-2 ym mis Awst, eu hunig buddugoliaeth yn y gynghrair hyd yma.\nMi fydd hi’n dalcen caled i Chris Hughes i geisio dod a rhediad rhagorol y Seintiau i ben, ond Hughes yw’r rheolwr diwethaf i ennill gêm gynghrair oddi cartref yn Neuadd y Parc pan enillodd Y Drenewydd 1-2 yng Nghroesoswallt y tymor diwethaf diolch i ddwy gôl hyfryd gan Matty Owen.\nY Seintiau Newydd 1-2 Y Drenewydd (26/03/16)\nRhagolwg: Bangor v Y Rhyl →


Cymwysterau Cymru / Rheoleiddiwr yn rhybuddio yn erbyn cymariaethau 'rhy syml' rhwng cymwysterau TGAU\nNifer y cofrestriadau haf 2019\nHafan > Newyddion > Rheoleiddiwr yn rhybuddio yn erbyn cymariaethau 'rhy syml' rhwng cymwysterau TGAU\nRheoleiddiwr yn rhybuddio yn erbyn cymariaethau 'rhy syml' rhwng cymwysterau TGAU\nDydd Iau 23 Awst 2018\nRhybuddiodd Cymwysterau Cymru heddiw y bydd yn anodd gwneud unrhyw gymariaethau ystyrlon rhwng canlyniadau TGAU eleni a chanlyniadau blynyddoedd blaenorol.\n"O ystyried y newidiadau eang, byddem yn gochel rhag dod i unrhyw gasgliadau rhy syml rhwng y canlyniadau a gyflawnwyd gan fyfyrwyr eleni a'r llynedd", dywedodd y Prif Weithredwr, Philip Blaker.\n"Bu newid sylweddol o ran maint a natur y garfan sy'n sefyll arholiadau TGAU yr haf hwn, yn ogystal â newidiadau i lawer o'r arholiadau eu hunain, felly nid oes modd dod i unrhyw gasgliadau pendant yn seiliedig ar y canlyniadau hyn."\nYn ystod haf 2018, dyfarnwyd 15 o gymwysterau TGAU newydd am y tro cyntaf, gan ddod â chyfanswm nifer y pynciau diwygiedig a gyflwynwyd yng Nghymru ers 2015 i 21.\nMae'r penawdau fel a ganlyn:\nEr bod cyfran y myfyrwyr sy'n cyflawni graddau A* ac A wedi cynyddu, erys canlyniadau TGAU cyffredinol yng Nghymru yn sefydlog eleni.\nMae nifer y cofrestriadau ar gyfer arholiadau eleni wedi gostwng 8.9%.\nMae newidiadau i'r drefn o ran cofrestru ar gyfer arholiadau yn golygu nad oes modd gwneud cymariaethau uniongyrchol rhwng canlyniadau haf 2018 a haf 2017.\nYr haf hwn, gwelwyd gostyngiad sylweddol yn y garfan a oedd yn sefyll arholiadau TGAU yn gynnar yng Nghymru o gymharu â 2017, lle gwelwyd y nifer uchaf erioed o fyfyrwyr Blwyddyn 10 yn cofrestru ar eu cyfer.\nMae nifer gyffredinol yr arholiadau TGAU a safwyd yng Nghymru yr haf hwn wedi lleihau o uchafbwynt o 298,370 yn 2017 i 271,761 yr haf hwn, sef gostyngiad o 8.9%.\nMae'r gostyngiad yn nifer y cofrestriadau cynnar eleni yn dilyn newid a wnaed i bolisi Llywodraeth Cymru sy'n golygu, o haf 2019, mai dim ond canlyniad cyntaf myfyriwr fydd yn cyfrif tuag at fesurau perfformiad ysgol y myfyriwr hwnnw.\nO gymharu â'r llynedd, mae'r canlyniadau ar gyfer haf 2018 yn dangos y canlynol:\nMae'r gyfran sy'n cyflawni A* i A wedi cynyddu 0.6 pwynt canran i 18.5%\nMae'r gyfran sy'n cyflawni A* i C wedi gostwng 1.2 pwynt canran i 61.6%\nMae'r gyfran sy'n cyflawni A* i G wedi gostwng 0.5 pwynt canran i 96.4%\nYn ogystal â'r gostyngiad sylweddol yn nifer y myfyrwyr Blwyddyn 10 a gofrestrodd, mae'r cymhwyster TGAU Gwyddoniaeth diwygiedig hefyd yn ffactor pwysig arall i'w ystyried mewn perthynas â'r canlyniadau eleni.\nYn hanesyddol mewn gwyddoniaeth, roedd tua dwy ran o dair o'r garfan yn sefyll cymwysterau TGAU ac roedd y gweddill yn astudio ar gyfer cymwysterau galwedigaethol amgen.\nEleni, mae bron i bob myfyriwr Blwyddyn 11 wedi sefyll o leiaf un o'r cymwysterau TGAU Gwyddoniaeth newydd. Yn ogystal â'r newidiadau sylweddol i strwythur y cymwysterau TGAU newydd, mae hyn yn golygu bod y garfan o fyfyrwyr sy'n astudio ar eu cyfer hefyd yn wahanol iawn o gymharu â blynyddoedd blaenorol.\nMae newidiadau i fesurau perfformiad ysgolion hefyd wedi cyfrannu at y cynnydd sylweddol hwn yn nifer y myfyrwyr sy'n sefyll cymwysterau TGAU Gwyddoniaeth. Nawr, dim ond canlyniadau cymwysterau TGAU Gwyddoniaeth all gyfrif tuag at berfformiad ysgolion, yn hytrach na chymwysterau amgen.\n“O ystyried y newidiadau i'r cymwysterau a'r newid mewn patrymau cofrestru, dylid bod yn ofalus wrth lunio unrhyw gasgliadau drwy gymharu canlyniadau haf 2018 â chanlyniadau blynyddoedd blaenorol", dywedodd Mr Blaker.\n"Mae'r canlyniadau yn sefydlog ar y cyfan, ac nid oes unrhyw beth annisgwyl na syfrdanol. Lle mae cymwysterau newydd wedi disodli fersiynau blaenorol – er enghraifft, mewn gwyddoniaeth - roeddem yn disgwyl rhai newidiadau mewn canlyniadau gan fod y garfan sy'n sefyll yr arholiadau newydd hyn yn cynnwys cymysgedd llawer ehangach nag o'r blaen.”\nCeir trosolwg llawn o ganlyniadau TGAU eleni yng Nghymru, gan gynnwys y canlyniadau ar gyfer pynciau unigol, ar wefan Cymwysterau Cymru.


Cyfrifiadau o’r incwm wythnosol cyfartalog o gredydau treth\n21.—(1) Mae’r paragraff hwn yn gymwys pan fo ceisydd yn cael credyd treth.\n(2) Pan fo’r paragraff hwn yn gymwys, y cyfnod y mae’n rhaid cymryd y credyd treth i ystyriaeth drosto yw’r cyfnod a bennir yn is-baragraff (3).\n(3) Pan fo’r rhandaliad, y gwneir taliad o gredyd treth mewn perthynas ag ef—\n(a)yn rhandaliad dyddiol, y cyfnod yw 1 diwrnod, sef y diwrnod y telir y rhandaliad mewn perthynas ag ef;\n(b)yn rhandaliad wythnosol, y cyfnod yw 7 diwrnod, yn diweddu ar y diwrnod y mae’r rhandaliad yn ddyledus i’w dalu;\n(c)yn rhandaliad mewn perthynas â dwy wythnos, y cyfnod yw 14 diwrnod, yn cychwyn 6 diwrnod cyn y diwrnod y mae’r rhandaliad yn ddyledus i’w dalu;\n(d)yn rhandaliad mewn perthynas â phedair wythnos, y cyfnod yw 28 diwrnod, yn diweddu ar y diwrnod y mae’r rhandaliad yn ddyledus i’w dalu.\n(4) At ddibenion y paragraff hwn, ystyr “credyd treth” (“tax credit”) yw credyd treth plant neu gredyd treth gwaith.


Prifysgol Glyndŵr - Stryt y Rhaglyw, Wrecsam\nChwiliwch... Rhydych i yma: Hafan > Ein campysau a’n cyfleusterau > Stryt y Rhaglyw, Wrecsam\nCyrsiau israddedigCyrsiau ol-raddedigCyrsiau rhan-amserCyrsiau proffesiynolMyfyrwyr rhyngwladolSut i wneud caisFfioedd a chyllid myfyrwyrYnglyn a Phrifysgol GlyndwrEin campysau a’n cyfleusterau\nEin cymorth i fyfyrwyrMewn BusnesEin hymchwilSefydliadau Prifysgol Campws Stryt y Rhaglyw\nYsgol Gelf a Dylunio Gogledd Cymru\nMae Ysgol Gelf a Dylunio Gogledd Cymru wedi ei lleoli mewn adeilad Fictorianaidd ysblennydd, yng nghanol y dref ac wedi ei addasu’n stiwdios. Adnewyddwyd yr adeilad yn ddiweddar i gynnig cyfleusterau a gweithdai i’r holl feysydd celfyddyd a gynigir ym Mhrifysgol Glyndŵr.\nMae’r Ysgol yn cynnwys ei siop gelf ei hun sy’n gwerthu deunyddiau am brisiau sy’n llawer is nag mewn llefydd eraill. Mae Caffi Inspirations yn rhoi cyfle i chi fwynhau bwyd a diod mewn amgylchedd siriol.\nMae’r Ysgol Gelf a Dylunio wedi datblygu ei diwylliant artistig ei hun, sy’n amlwg yr eiliad yr ewch i mewn i’r adeilad. Mae murluniau ac arddangosiadau yn dangos y ddawn eithriadol sy’n bodoli mewn celf a dylunio ym Mhrifysgol Glyndŵr ac yn ychwanegu at naws hamddenol Stryt y Rhaglyw.


Browse meetings - Pwyllgor Sgriwtini Corfforaethol\nPwyllgor Sgriwtini Corfforaethol\nMae'r dudalen hon yn rhestri'r cyfarfodydd ar gyfer Pwyllgor Sgriwtini Corfforaethol.\nRhagor o wybodaeth am Pwyllgor Sgriwtini Corfforaethol\nDangos cyfarfodydd am y flwyddyn: 2010 2011 2012 2013 2014 2015 2016 2017 2018 2019 2020 2021 2022\nCyfarfodydd Cynharach. Cyfarfodydd diweddarach .\n22 Medi 2020 9.30 o'r gloch - Rhaglen, Penderfyniadau, Cofnodion; Cyfarfod Rhithiol (Ar hyn o bryd, nid oes modd i'r cyhoedd fynychu'r cyfarfod)\n14 Medi 2020 1.00 o'r gloch - Rhaglen, Penderfyniadau, Cofnodion; Cyfarfod Rhithiol (Ar hyn o bryd, nid oes modd i'r cyhoedd fynychu'r cyfarfod)\n1 Meh 2020 1.00 o'r gloch - Ch4 Cyfarfod wedi'i GANSLO\n19 Mai 2020 - WEDI'I GANSLO - Ethol Cadeirydd/Is-Gadeirydd\n6 Ebr 2020 1.00 o'r gloch - Cyfarfod wedi'i GANSLO\n9 Maw 2020 1.00 o'r gloch - Rhaglen, Cofnodion\n27 Chwe 2020 9.30 o'r gloch - Rhaglen, Cofnodion; Cynigion Terfynol Cyllideb 2020/21\n10 Chwe 2020 9.30 o'r gloch - WEDI'I GANSLO\n3 Chwe 2020 1.00 o'r gloch - Wedi'i GANSLO ac wedi symud i 10 Chwefror\n14 Ion 2020 9.30 o'r gloch - Rhaglen, Cofnodion; Arbennig - Moderneiddio Ysgolion Ardal Llangefni\n13 Ion 2020 9.30 o'r gloch - Rhaglen, Cofnodion; Cynigion Cychwynnol ar gyfer Cyllideb 2020-21\n16 Rhag 2019 9.30 o'r gloch - WEDI'I GANSLO\n21 Tach 2019 9.30 o'r gloch - Rhaglen, Cofnodion\n4 Tach 2019 1.00 o'r gloch - Wedi'i GANSLO ac wedi symud i 21 Tachwedd\n23 Hyd 2019 1.00 o'r gloch - Cyfarfod Cyllideb wedi'i GANSLO ac wedi symud i 16 Rhagfyr\nGwybodaeth ynghylch Pwyllgor Sgriwtini Corfforaethol\n· Blaen Raglen Waith Pwyllgor Sgriwtini Corfforaethol.\n2.6 Erthygl 6 – Sgriwtineiddio Penderfyniadau\nY nifer ar bob Pwyllgor Sgriwtini a Throsolwg a elwir yn Bwyllgor Sgriwtini fydd y nifer honno a nodir isod yn 2.6.2.1. Penodir Cadeirydd ac Is-Gadeirydd Pwyllgor Sgriwtini gan y Pwyllgor hwnnw, a byddant yn cael eu penodi yng nghyfarfod cyntaf pob Pwyllgor ym mhob blwyddyn ddinesig ac, yn amodol ar yr isod, bydd y penodiad hwnnw neu unrhyw benodiad pellach yn parhau am weddill y flwyddyn ddinesig honno. Wrth ddyrannu Cadeiriau Pwyllgorau Sgriwtini, rhaid dilyn y tabl ‘Dyrannu Cadeiriau Sgriwtini’ isod. Bydd Cadeirydd y Pwyllgor Sgriwtini Corfforaethol yn aelod o’r wrthblaid fwyaf. Bydd enwebiadau i unrhyw swydd ac i bob swydd a ddelir gan y gwrthbleidiau’n cael eu gwneud gan y grwpiau unigol hynny a byddant yn cael eu cydnabod gan yr holl aelodau ac ni fyddant yn cael eu dylanwadu gan grwpiau eraill neu aelodau eraill.\nOs bydd Cadeirydd neu Is-Gadeirydd Pwyllgor Sgriwtini:\n2.6.1.1 yn peidio â bod yn aelod o’r Cyngor (neu’n aelod cyfetholedig efallai) am unrhyw reswm neu’n cael ei atal/hatal rhag bod yn aelod, neu\n2.6.1.2 yn aelod o grŵp gwleidyddol penodol pan gaiff ei benodi yn Gadeirydd neu’n Is-Gadeirydd a bod y person hwnnw wedyn yn peidio â bod yn aelod o’r grŵp gwleidyddol hwnnw, am unrhyw reswm, yna daw swydd y person hwnnw fel Cadeirydd neu Is-Gadeirydd i ben ar unwaith,\nbydd dyraniad y Cadeiriau Sgriwtini yn cael ei ail-glandro yn unol â’r gofynion statudol a’r tabl sydd isod a bydd pob Pwyllgor Sgriwtini perthnasol yn ei gyfarfod nesaf yn penodi Cadeirydd neu Is-Gadeirydd newydd.\nBydd y rheolau mewn perthynas â chydbwysedd gwleidyddol yn parhau i fod yn berthnasol ond ni fydd aelodau’r Pwyllgor Gwaith yn gymwys i fod yn aelodau o Bwyllgor Sgriwtini.\nDyrannu Cadeiriau Sgriwtini\n(1) Mae’r tablau yn dangos cyfanswm nifer y cadeiriau gan yr holl grwpiau yn y Pwyllgor Gwaith, a holl grwpiau’r gwrthbleidiau. Nid yw’n dangos nifer y cadeiriau sydd gan bob grŵp unigol - oni bai nad oedd ond un grŵp yn y naill gategori. Rhaid dyrannu cadeiriau rhwng y grwpiau yn y Pwyllgor Gwaith a rhwng grwpiau’r gwrthbleidiau yn gymesur â’u cryfder.\n(2) Mae hwn yn cynnwys y mwyafrif o’r amgylchiadau y gellir eu rhagweld. Byddai rheolau dyrannu gwahanol yn berthnasol :\n- pe na bai grwpiau gwleidyddol o fewn y Cyngor, neu dim ond un\n- pe bai dim ond dau grŵp, ac ond un pwyllgor; neu\n- pe bai’r Cyngor yn penderfynu mabwysiadu rheolau eraill na fyddent yn llai ffafriol i grwpiau’r gwrthbleidiau.\n(2) Y fformiwla a ddefnyddir ar gyfer grwpiau yn y Pwyllgor Gwaith yw :\nNifer y Aelodau mewn grwp(iau) yn y Pwyllgor Gwaith ÷ (cyfanswm nifer y Aelodau ÷ nifer y pwyllgorau), gan rowndio’r canlyniad i lawr.\nAr gyfer grwpiau’r gwrthbleidiau, y fformiwla wedyn yn syml fydd :\nNifer y pwyllgorau – nifer y cadeiriau gan grwpiau yn y Pwyllgor Gwaith.\n2.6.2 Ansicrwydd Dyletswyddau\nPan fo unrhyw fater yn syrthio y tu mewn i gylch gorchwyl rhagor nag un Pwyllgor Sgriwtini yna bydd y Prif Weithredwr, neu Swyddog a benodir i weithredu ar ei ran / rhan, yn penderfynu pa Bwyllgor fydd yn delio gyda’r mater(ion) a bydd yn cynnwys pŵer y ddau Bwyllgor Sgriwtini i alw penderfyniadau i mewn.\n2.6.2.1 Enwau, Maint a Chylch Gorchwyl y Pwyllgorau Sgriwtini\nBydd dau Bwyllgor Sgriwtini\n• Y Pwyllgor Sgriwtini Corfforaethol a’r Pwyllgor Sgriwtini Partneriaeth ac Adfywio.\nPenodir 10 Aelod o’r Cyngor Sir ar bob Pwyllgor Sgriwtini.\nGwahoddir Rhiant Lywodraethwyr a chynrychiolwyr yr Eglwys a benodwyd yn unol â Pharagraff 8 - 11 Atodlen 1 Deddf Llywodraeth Leol 2000 i fynychu cyfarfodydd Pwyllgor Sgriwtini lle bydd swyddogaethau addysg yr Awdurdod yn cael trafod a bydd ganddynt hawl i siarad a phleidleisio ar y materion hynny’n unig.\nYn ychwanegol, fe all y Pwyllgor Sgriwtini Partneriaeth ac Adfywio gyfethol unrhyw berson ac eithrio Aelod o’r Pwyllgor Gwaith, yng nghyswllt ei swyddogaethau trosedd ac anhrefn, yn amodol ar ddarpariaethau’r Rheoliadau Trosedd ac Anhrefn (Trosolwg a Sgriwtini) 2009 a’r Rheoliadau Trosedd ac Anhrefn (Trosolwg a Sgriwtini) (Diwygiad) 2010.\nGall y ddau Bwyllgor Sgriwtini argymell bod y Cyngor yn penodi aelodau cyfetholedig ychwanegol heb hawliau pleidleisio i bob Pwyllgor Sgriwtini.\n2.6.2.2 Cylch Gorchwyl y Pwyllgor Sgriwtini Corfforaethol\n• Bydd gwaith y Pwyllgor yn canolbwyntio ar roi sicrwydd ynglŷn â pherfformiad / darpariad yr holl wasanaethau, sicrhau bod y Cyngor yn cyflawni ei amcanion corfforaethol a’i amcanion gwasanaeth (fel yr amlinellwyd yn ei Gynllun Busnes Corfforaethol , Cyllideb Flynyddol, Fframwaith Cyllideb a Pholisi, Fframwaith Rheoli Perfformiad, Polisïau Corfforaethol neu gynlluniau a pholisïau sy’n eu holynu) ac i gefnogi a gwneud argymhellion ar gyfer gwelliant parhaol.\n• Adolygu neu sgriwtineiddio penderfyniadau a wnaed, neu gamau eraill a gymerwyd gan y Pwyllgor Gwaith wrth gyflawni ei swyddogaeth ac yng nghyswllt y penderfyniadau a wnaed ond “a alwyd i mewn” neu na weithredwyd arnynt i argymell i’r Pwyllgor Gwaith i ailystyried y penderfyniadau hynny.\n• Adolygu neu sgriwtineiddio penderfyniadau a wnaed neu gamau eraill a gymerwyd yng nghyswllt swyddogaethau nad ydynt yn gyfrifoldeb y Pwyllgor Gwaith, ac eithrio na fydd y pŵer hwn yn ymestyn i waith sgriwtineiddio penderfyniadau unigol ynglŷn â rheoli datblygu, trwyddedu, cofrestru neu unrhyw geisiadau eraill am ganiatadau neu hawliau.\n• Sgriwtineiddio perfformiad gwasanaethau o dan anghenion Rhaglen Cymru ar gyfer Gwella.\n2.6.2.3 Cylch Gorchwyl Pwyllgor Sgriwtini Partneriaeth ac Adfywio\n• Bydd gwaith y Pwyllgor yn canolbwyntio ar sicrhau bod buddiannau dinasyddion Ynys Môn yn cael eu hyrwyddo a bod blaenoriaethau ac adnoddau’r Cyngor yn cael eu hadlewyrchu yn llesol yn y partneriaethau, y cydweithio, y gweithio ar y cyd â threfniadau asiantaeth allanol, fel fydd yn bodoli o bryd i’w gilydd. Bydd Cylch Gorchwyl y Pwyllgor yn ymestyn i drefniadau lleol, rhanbarthol a chenedlaethol a bydd yn cynnwys (ond heb fod wedi ei gyfyngu i) y meysydd lle mae gan y Cyngor ddyletswydd statudol mewn materion trosedd ac anhrefn.\n• Materion yn ymwneud ag adfywio a’r cysyniad “Ynys Fenter” (neu gynlluniau a pholisïau fydd yn eu holynu).\n• Derbyn gwybodaeth a chyflwyniadau gan asiantau sector cyhoeddus allanol (e.e. Bwrdd Iechyd Prifysgol Betsi Cadwaladr, Gwasanaeth Heddlu Gogledd Cymru, Gwasanaeth Tân ac Achub Gogledd Cymru, Gwasanaeth Ambiwlans Cymru a Chyngor Iechyd Cymuned Leol Betsi Cadwaladr) a sgriwtineiddio eu gwaith ar yr Ynys.\n• Adolygu neu sgriwtineiddio penderfyniadau a wnaed, neu gamau eraill a gymerwyd gan y Pwyllgor Gwaith wrth gyflawni ei swyddogaeth ac yng nghyswllt y penderfyniadau a wnaed ond “a alwyd i mewn” neu na weithredwyd arnynt i argymell i’r Pwyllgor Gwaith y dylid ailystyried y penderfyniadau hynny.\n• Cyflawni swyddogaeth y Pwyllgor Trosedd ac Anhrefn yn unol ag Adran 19 (1) Deddf yr Heddlu a Chyfiawnder 2006 a Rheoliadau Llywodraeth Cymru. Bydd Cylch Gorchwyl penodol lle bo’r Pwyllgor hwn yn ystyried ymarfer pwerau yng nghyswllt trosedd ac anhrefn yn cynnwys :\n- adolygu a / neu sgriwtineiddio penderfyniadau a wnaed neu gamau a gymerwyd yng nghyswllt yr awdurdodau cyfrifol yn cyflawni eu swyddogaethau trosedd ac anhrefn.\n- gwneud adroddiadau ac argymhellion i’r Cyngor ac /neu’r Pwyllgor Gwaith yng nghyswllt yr awdurdodau cyfrifol yn cyflawni eu swyddogaethau trosedd ac anhrefn.\n- ystyried mewn cyfarfod o’r Pwyllgor unrhyw fater trosedd ac anhrefn lleol a gyfeiriwyd i’r Pwyllgor gan aelod o’r Cyngor.\n- penderfynu a ddylid gwneud adroddiad neu argymhelliad i’r Cyngor ac / neu’r Pwyllgor Gwaith yng nghyswllt mater trosedd ac anhrefn lleol, gan roi sylw i unrhyw sylwadau a wnaed gan yr aelod hwnnw ynglŷn â phaham y dylai’r Pwyllgor wneud hynny.\n- hysbysu’r aelod penodol o’i benderfyniad a’r rhesymau am ei benderfyniad mewn unrhyw achos lle bo’r Pwyllgor yn penderfynu peidio â gwneud adroddiad neu argymhellion yng nghyswllt mater trosedd ac anhrefn lleol.\n- darparu copi o unrhyw adroddiad neu argymhellion Pwyllgor i’r aelod penodol (yng nghyswllt mater trosedd ac anhrefn lleol) ac i unrhyw bersonau neu gyrff cyfrifol a chydweithredol, fel y bo’n credu sy’n briodol.\n- adolygu ymatebion i adroddiadau ac argymhellion Pwyllgor a monitro’r camau a gymerwyd gan bersonau neu gyrff cyfrifol a chydweithredol mewn perthynas â chyflawni swyddogaethau trosedd ac anhrefn yr awdurdodau cyfrifol.\n2.6.3 Swyddogaeth gyffredinol\nO fewn eu cylch gorchwyl, bydd Pwyllgorau Sgriwtini yn:\n2.6.3.1 adolygu a/neu sgriwtineiddio penderfyniadau a wnaed neu gamau a gymerwyd mewn cysylltiad â chyflawni unrhyw rai o swyddogaethau’r Cyngor;\n2.6.3.2 cyflwyno adroddiadau a/neu argymhellion i’r Cyngor llawn a / neu y Pwyllgor Gwaith a/neu unrhyw Bwyllgor ar y Cyd neu Bwyllgor Ardal mewn cysylltiad â chyflawni unrhyw swyddogaethau;\n2.6.3.3 ystyried unrhyw fater sy’n effeithio ar yr ardal neu ei thrigolion;\n2.6.3.4 ymarfer yr hawl i alw i mewn, ar gyfer ailystyried penderfyniadau a wnaed (o fewn ei gylch gorchwyl) ond nad ydynt eto wedi eu gweithredu gan y Pwyllgor Gwaith a/neu unrhyw Bwyllgorau Ardal; a\n2.6.3.5 cynnal arolygon dan Gynllun Cymru ar gyfer Gwella ar y swyddogaethau sydd y tu mewn i’w faes priodol a chyflwyno adroddiadau ar y materion trwy’r Pwyllgor Gwaith i’r Cyngor.\n2.6.4 Swyddogaethau penodol\n2.6.4.1 Datblygu ac Adolygu Polisi.\nGall Pwyllgorau Sgriwtini wneud y canlynol:\n2.6.4.1.1 cynorthwyo’r Cyngor a’r Pwyllgor Gwaith i ddatblygu ei gyllideb a’i fframwaith polisi drwy ddadansoddiad manwl o faterion polisi;\n2.6.4.1.2 gwneud ymchwil, ymgynghori â’r gymuned ac ymgynghori arall i ddadansoddi materion polisi a dewisiadau posibl;\n2.6.4.1.3 ystyried a gweithredu mecanweithiau i annog a gwella cyfranogiad cymunedol yn y gwaith o ddatblygu dewisiadau polisi;\n2.6.4.1.4 holi aelodau’r Pwyllgor Gwaith a/neu bwyllgorau a Phrif Swyddogion am eu barn ar faterion ac argymhellion sy’n effeithio ar yr ardal; a\n2.6.4.1.5 cysylltu â chyrff allanol eraill sy’n gweithredu yn yr ardal, boed y rhai hynny yn rhai cenedlaethol, rhanbarthol neu leol, i hyrwyddo lles y bobl leol drwy weithio ar y cyd.\nGall Pwyllgorau Sgriwtini:\n2.6.4.2.1 adolygu a sgriwtineiddio ar y penderfyniadau a pherfformiad y Pwyllgor Gwaith a/neu Bwyllgorau a Swyddogion y Cyngor mewn perthynas â phenderfyniadau unigol a thros gyfnod o amser;\n2.6.4.2.2 adolygu sgriwtineiddio perfformiad y Cyngor mewn perthynas â’i amcanion polisi, targedau perfformiad a/neu feysydd gwasanaeth arbennig;\n2.6.4.2.3 holi aelodau’r Pwyllgor Gwaith a/neu Bwyllgorau a Phrif Swyddogion am eu penderfyniadau a’u perfformiad, p’run ai yn gyffredinol o’i gymharu â chynlluniau gwasanaeth a thargedau dros gyfnod o amser, neu mewn perthynas â phenderfyniadau, cynlluniau neu brosiectau neilltuol;\n2.6.4.2.4 gwneud argymhellion i’r Pwyllgor Gwaith a/neu Bwyllgor priodol a/neu’r Cyngor yn deillio o ganlyniadau’r broses sgriwtini;\n2.6.4.2.5 adolygu sgriwtineiddio perfformiad cyrff cyhoeddus eraill yn yr ardal a gwahodd adroddiadau oddi wrthynt drwy ofyn iddynt annerch y Pwyllgor Sgriwtini a phobl leol i sôn am eu gweithgareddau a’u perfformiad; a\n2.6.4.2.6 holi a chasglu tystiolaeth oddi wrth unrhyw berson arall (gyda’i ganiatâd).\nGall Pwyllgorau Sgriwtini ymarfer cyfrifoldeb cyffredinol am y cyllid a glustnodwyd iddynt.\n2.6.4.4 Adroddiad Blynyddol\nRhaid i Bwyllgorau Sgriwtini adrodd yn flynyddol i’r Cyngor llawn ynglŷn â sut y maent yn gweithio a gwneud argymhellion ar gyfer rhaglenni gwaith y dyfodol a newid dulliau o weithio os yw hynny’n briodol.\nGall Pwyllgorau Sgriwtini ymarfer cyfrifoldeb cyffredinol am raglen waith y Swyddogion a gyflogir i gynnal eu gwaith.\n2.6.5 Trafodion Pwyllgorau Sgriwtini\nBydd Pwyllgorau Sgriwtini yn cynnal eu trafodion yn unol â’r Rheolau Gweithdrefn Sgriwtini a nodir yn Rhan 4.5 y Cyfansoddiad hwn.\n2.6.6 Cyswllt rhwng Pwyllgorau Sgriwtini\nGall Cadeiryddion ac Is-Gadeiryddion y Pwyllgorau Sgriwtini gyfarfod gyda’i gilydd fel Grŵp Llywio cyn amled ag y bo’n briodol gyda golwg ar gydlynu rhaglenni gwaith a dulliau gweithio er mwyn osgoi neu ostwng unrhyw ddyblygu neu orgyffwrdd yn eu gwaith.\nGall y Pwyllgor Sgriwtini sefydlu Panelau o’i Aelodau â diddordeb neu â sgiliau arbenigol mewn meysydd penodol er mwyn cynorthwyo’r Pwyllgor i gyflawni ei waith.


NatraTex y Rolls Royce o Asffalt - NatraTex\nWedi’i seilio mewn hanes cyfoethog, mae NatraTex Colour yn cyd-fynd â’r ardal gyfagos i’r ystâd.\nMae NatraTex yn ddewis gwahanol i darmacadam confensiynol, palmentydd rhwystredig resin a deunyddiau tirweddu caled esthetig eraill. Fodd bynnag, mae NatraTex yn rhannu nodweddion tebyg â tharmacadam confensiynol drwy gael ei osod ar yr un dyfnder ac is-haenau (cwrs sylfaen a rhwymwr).\nDewiswyd NatraTex Colour i’w osod ar y 15fed twll ar gwrs y Rolls of Monmouth, mae’r lliw yn sefyll allan o bell, gan edrych fel petai wedi bod yn rhan o’r ardal ers i’r teulu Ross fyw yn yr Hendre.\nMae NatraTex Colour yn cael ei wneud yr un ffordd â’i chwaer gynnyrch NatraTex Cotswold ond gyda phigment lliw ychwanegol wedi’i gyflwyno i’r cymysgedd i roi golwg a gorffeniad mwy disglair.\nMae’r cymysgedd arbennig hwn wedi’i gynhyrchu’n bennaf ar gyfer gerddwyr ond hefyd fel mynediad i’r peiriannau torri gwair gan y bydd yn gyrru dros y deunydd tra’n torri’r grîns.\nLleolir Clwb Golff Rolls of Monmouth yn yr Hendre, Sir Fynwy lle roedd yn gartref plentyndod cyd-sylfaenydd Rolls-Royce, Charles Rolls\nChwaraeodd Charles Rolls rôl bwysig yng nghynulliad cymdeithasol y teulu Rolls wrth fynd â Dug a Duges Efrog (wedyn Brenin Siôr V â’r Frenhines Mary) ar deithiau car modur o’r Hendre, mae’n debyg y tro cyntaf i’r cwpl brenhinol fod mewn car.\nArhosodd yr Hendre yn y teulu Rolls (diweddarach Harding-Rolls) tan ganol 1984 pan gafodd ei werthu i Effold Properties Limited.\nNid y plasty yw canolbwynt Cwrs Golff Rolls of Monmouth.\nMae gan y Rolls of Monmouth olygfeydd ysblennydd o gefn gwlad Cymru gyda gwahanol fywyd gwyllt yn aml yn ymddangos ar y cwrs golff sy’n 6,733 llathen. Mae hyn yn ei wneud yn un o’r cyrsiau golff mwyaf eithriadol drwy ledled y DU.\nGyda rhannau o’r cwrs yn rhestredig o dan Radd II * neu Radd II, mae’n bwysig bod unrhyw waith a wneir yn cyd-fynd â cherrig yr ystâd â charreg Caerfaddon. Dewiswyd NatraTex Colour Red gan y bydd yn dal yn gydnaws â’r ystâd gyda’i liwio coch.


SPCK Assemblies (Cymraeg) - Camu i'r Anadnabyddus\nCamu i'r Anadnabyddus\nMeddwl am y gwersi a gododd o hanes y daith gyntaf i’r gofod, a’u cymhwyso i’n bywyd bob dydd ni.\nTafluniwch rai lluniau o’r dynion yn cerdded yn y gofod oddi ar y wefan http://www.bbc.co.uk/news/special/2014/newsspec_9035/index.html\nA/neu’r ffilm fer ganlynol: https://www.youtube.com/watch?v=5xjaYSLWYOc(24”)\nBydd yr Amgueddfa Wyddoniaeth yn Llundain yn lansio arddangosfa bwysig ynghylch llongau gofod ac arteffactau Sofietaidd ym mis Medi 2015. Gwelwch http://www.sciencemuseum.org.uk/. Mae eu blog cosmonot yn cynnwys rhagor o wybodaeth am Alexi Leonov gyda ffotograffau:http://blog.sciencemuseum.org.uk/insight/tag/cosmonauts.\nEglurwch i’ch cynulleidfa, ychydig dros hanner can mlynedd yn ôl, yn 1965, roedd rhywun yn mynd i roi cynnig ar rywbeth hollol newydd yn y gofod. Fe fyddai’r cosmonot neu’r gofodwr o Rwsia, Alexi Leonov, y person cyntaf mewn hanes yn gadael llong ofod ac fe fyddai’n 'cerdded yn y gofod', a’r unig beth a fyddai’n ei warchod oedd siwt ofod, a honno heb gael ei phrofi yn y gofod.\nDyma beth a ddigwyddodd (Dangoswch y ffilm os yw hi gennych chi, neu defnyddiwch yr addasiad hwn o’i eiriau fel a ganlyn):\n‘Roedd yn deimlad anghyffredin. Doeddwn i erioed wedi teimlo'n debyg i hyn o'r blaen. Roeddwn i’n rhydd uwchben y blaned Daear ac roeddwn yn gallu gweld ei bod yn troelli'n fawreddog oddi tanaf.’\nBu'r fenter yn llwyddiant arbennig, ond nid dyna’r stori gyfan. Roedd yr Undeb Sofietaidd, dan arweiniad Rwsia, yn hoffi cyflwyno popeth fel llwyddiant ysgubol; ni fyddai byth yn crybwyll ei methiannau.\nFe wnaeth gwisg-ofod Alexi chwyddo fel balwn yng ngwagle'r gofod ac ni allai ddychwelyd i'r aerglo yn dilyn ei gerddediad deuddeg munud yn y gofod. Mewn anobaith, fe ollyngodd beth o'r aer o'i wisg er mwyn ei gwneud yn llai swmpus, ond yna fe ddechreuodd golli’r teimlad yn ei gorff! Daeth yr hyn a elwir ‘y benz’ arno, sydd hefyd yn cael ei alw’n salwch datgywasgiad, y cyflwr y mae deifwyr mewn dyfroedd dwfn ar y ddaear yn gwybod yn iawn amdano.\nOnd roedd y trafferthion ymhell o fod drosodd yn achos Alexi a’i gydymaith Pavel. Achosodd nam i lefelau ocsigen godi yn y llong ofod, gan gynyddu'r perygl o dân; fe wrthododd y system awtomatig ail-fynediad weithredu ac ni lwyddodd capsiwl y criw i ddatgysylltu'n iawn oddi wrth weddill y llong ofod, gyda'r canlyniad eu bod yn cael eu hyrddio a’u sbinio i ganol gwres tanllyd yr ail-fynediad. Fe wnaethon nhw lanio yn Siberia, ymhell o'r fan lle'r oedden nhw fod i lanio, a gorfod treulio dwy noson mewn coedwig rewllyd gyda bleiddiaid ac eirth yn gwmni cyn iddyn nhw gael eu hachub gan gydweithwyr ar sgïau a hofrenyddion.\nRoedd y daith gerdded gyntaf yn y gofod yn llwyddiant; roedd yn gweithio, ond dim ond cael a chael oedd hi. Hwn oedd y man cychwyn, ac roedd llawer iawn i'w ddysgu eto er mwyn gwneud archwilio'r gofod yn y dyfodol yn fwy diogel.\nFe gymerodd ddewrder, hyfforddiant da, a'r gallu i gadw’n hunanfeddiannol yn ogystal â’r gallu i ddod o hyd i atebion i broblemau.\nEfallai na fyddwch chi’n cerdded yn y gofod, o leiaf ddim heddiw, ond fe allwch chi weld sut y gallwch chi wneud defnydd o’r sgiliau hynny: bod yn ddewr, paratoi’n drylwyr, cadw’n hunanfeddiannol, a dod o hyd i ffordd o lwyddo beth bynnag fydd y problemau y byddwch yn eu hwynebu.\nLlwythwch i lawr rywfaint o gerddoriaeth o ‘The Space Race’ gan Public broadcasting


Astudiaethau Achos | Hybu Cig Cymru | Aberystwyth | Wales\nAstudiaethau Achos Cofnodi Electronig\nGall adnabod electonig eich helpu i wella perfformiad eich praidd – edrychwch beth mae’r ffermwyr yn dweud.\nRichard Roderick, Aberhonddu\nYchydig o brofiad oedd gan Mr Roderick o ddefnyddio DAE cyn ymuno â phrosiect Cofnodi DAE gan HCC, ac roedd cost y dechnoleg a’r ffaith mai ychydig o wybodaeth oedd ganddo am y cyfarpar a oedd ar gael yn peri iddo beidio â gwneud hynny.\nDarllen mwy: Richard Roderick, Aberhonddu\nRhys Edwards, Pen-y-bont ar Ogwr\nMae Rhys Edwards yn canolbwyntio ar gyrraedd lefelau uchel o berfformiad yr anifail ac mae wedi croesawu technoleg y DAE yn fawr er mwyn helpu i gasglu gwybodaeth a fydd yn gwella ei fusnes. Roedd gan Rhys ychydig o wybodaeth eisoes o ddefnyddio’r DAE i gofnodi ei braidd, ond roedd prosiect cofnodi’r DAE gan HCC yn ei alluogi i ddatblygu’r gallu hwnnw ymhellach.\nDarllen mwy: Rhys Edwards, Pen-y-bont ar Ogwr\nLlew Thomas, Caerfyrddin\nMae pwyslais ar ddatblygu mamog bedigri effeithlon yn sail i’r praidd yn Llygad-yr-Haul ger Caerfyrddin. Mae Llew Thomas wedi bod yn bridio defaid Llŷn ers dros 15 mlynedd ac mae’i holl famogiaid wedi cael eu cofnodi fel rhai pedigri llawn.\nDarllen mwy: Llew Thomas, Caerfyrddin\nMae Mr Davies a’i fab yn y broses o gynyddu eu praidd o ddefaid miwl Suffolk gan mwyaf o 200 i 500. Nid oedd gan yr un genhedlaeth profiad blaenorol o ddefnyddio DAE yn eu busnes, ond roedd ganddyn nhw ddiddordeb yn ei brofi, gan obeithio am well effeithlonrwydd yn eu busnes, a gwybodaeth fwy defnyddiol er mwyn gwella rheolaeth y praidd.\nDarllen mwy: John Davies, Eglwyswrw\nDAE yn helpu ar raddfa fawr - Jack Foulkes, Ynys Môn\nNid yw ffermio ar raddfa fawr yn atal y defnydd o dechnoleg DAE ar fferm Marchynys ar Ynys Môn. Gyda system sefydledig yn seiliedig ar brynu anifeiliaid cadw Miwl Albanaidd a Suffolk croes a gwerthu’r ŵyn a gynhyrchwyd gan hwrdd yn uniongyrchol ar gyfer eu lladd, mae Jack Foulkes yn canolbwyntio ar fwyhau elw’r busnes.\nDarllen mwy: DAE yn helpu ar raddfa fawr - Jack Foulkes, Ynys Môn\nRoedd Gethin a Sara Jones eisoes wedi gweld yr angen i fynd i’r afael â pherfformiad eu praidd pan wnaethon nhw ymuno â phrosiect cofnodi’r DAE gan HCC. Mae ffermio 300 o famogiaid Easycare ar dir sy’n codi at 1,000 o droedfeddi yn golygu bod gwneud y mwyaf o borthiant a’r eneteg a ddefnyddir ar y fferm yn hanfodol er mwyn proffidioldeb y busnes.\nDarllen mwy: Gethin Jones, Llandysul\nMae tair cenhedlaeth yn gweithio ar y fferm yn Rhosgoch, gyda’r ieuengaf, Gethin, yn edrych ar ôl materion gweinyddol, yn cynnwys symudiadau defaid. Nid yw’r teulu Evans yn gweld casglu data unigol fel blaenoriaeth ddybryd i’r busnes yn nhermau rheoli praidd. Symudiadau, marwolaethau a throsglwyddiadau i’r praidd sy’n cael eu cofnodi yn unig.\nDarllen mwy: Gethin Evans, Llanilar\nNid oedd gan Mr Francis unrhyw brofiad o ddefnyddio DAE cyn cymryd rhan yn y prosiect cofnodi DAE gan Hybu Cig Cymru. Y prif ddatgymhelliad oedd cost y cyfarpar. Yn ogystal, nid oedd yn siŵr pa fath o gyfarpar a fyddai’n gweddu orau ar gyfer ei anghenion busnes, ond roedd yn gwybod ei fod eisiau dadansoddi perfformiad mamogiaid unigol yn fwy effeithiol.\nDarllen mwy: Gerallt Francis, Llanfyllin\nMae Mr Davies yn rhedeg fferm fasnachol cig eidion a defaid 180 ha, gyda phraidd o 500 o famogiaid mynydd Cymreig pur. Mae’r holl ŵyn yn cael eu pesgi a chael eu gwerthu’n uniongyrchol i Dunbia, ac yn ogystal drwy’r marchnadoedd ocsiwn.\nDarllen mwy: Dafydd Davies, Tregaron\nDarllen mwy: Richard Jenkins, Y Trallwng


Cartref > Technoleg Gwybodaeth > about eduroam\nEduroam (education roaming) yw'r gwasanaeth mynediad crwydrol, diogel, byd-eang a ddatblygwyd ar gyfer y gymuned ymchwil ac addysg ryngwladol. Mae Eduroam yn caniatáu i fyfyrwyr, ymchwilwyr a staff o'r sefydliadau sy'n cymryd rhan gysylltu â’r Rhyngrwyd ledled y campws ac wrth ymweld â sefydliadau eraill sy’n rhan o’r cynllun, trwy wneud dim ond agor eu gliniadur.\n Bydd ffurfweddu'ch dyfais ddi-wifr i ddefnyddio'r gwasanaeth eduroam yn golygu eich bod yn gallu cael mynediad Wi-Fi am ddim mewn nifer cynyddol o sefydliadau addysgol ledled y byd. Mae sefydliadau eraill fel amgueddfeydd, ysbytai a thrafnidiaeth gyhoeddus hefyd yn ymuno â'r gwasanaeth a byddwch chi'n synnu pa mor aml y byddwch chi'n canfod fod eduroam ar gael.\nMae Eduroam ar gael ar bob campws ac mewn neuaddau preswyl. Wedi i chi gysylltu, bydd y cysylltiad yn para wrth i chi deithio o amgylch y campysau. Gallwch gysylltu cymaint o ddyfeisiau ag y dymunwch hefyd gan gynnwys eich ffôn clyfar, eich llechen a'ch gliniadur.


Ymunwch ag ‘Awr Ddaear’ heno yn Llanbed\nby Dylan Lewis 19/03/2016 | 1:23 0 Posted in Arall, Cerddorol, Dathlu, Digwyddiadau, Newyddion\nYmunwch â dathliad byd-eang ein planed anhygoel! Bydd Awr Ddaear WWF 2016 yn digwydd heno – nos Sadwrn 19 Mawrth 2016 rhwng 8.30yh a 9.30yh.\nBydd miliynnau o bobl ar draws y byd yn ymuno â’r digwyddiad trwy ddiffodd eu goleuadau am awr i ddangos eu bod yn poeni am ein planed anhygoel.\nRoedd tua hanner miliwn o bobl yn rhan o’r Awr Ddaear yng Nghymru y llynedd, gyda sefydliadau eiconig fel y Senedd ym Mae Caerdydd, y Llyfrgell Genedlaethol yn Aberystwyth, a Chastell Caernarfon, yn ogystal â 235 o ysgolion ar draws y wlad, yn ymuno â ni i ddangos eu bod yn poeni am ddyfodol y Ddaear.\nMae’r newid yn yr hinsawdd yn bygwth dyfodol a chynefinoedd nifer o anifeliaid prydferth fel orangwtaniaid a theigrod, ac mae hefyd yn bygwth pobl a chymunedau ar draws y byd.\nSut gallwch fod yn rhan o’r Awr Ddaear eleni? Gallwch fwyta cinio wrth olau canwyll gyda’ch ffrindiau neu’ch teulu, mynd am dro gyda’r nos gyda rhywun sy’n bwysig i chi, neu fwynhau’r awr ar eich pen eich hunan, mae Awr Ddaear WWF yn noson i’w chofio.\nYma yn Llanbed gallwch ymuno mewn dathliad arbennig o gerddoriaeth a chân dan olau llusernau yn Neuadd Fictoria. Bydd Mulberry Bush yn darparu bwyd blasus o 7 o’r gloch ymlaen. Bydd y perfformiadau wedi diffodd y golau yn dechrau am 8.30 o’r gloch.\nYmunwch ag Awr Ddaear WWF nawr a diffoddwch eich goleuadau am 8.30yh heno nos Sadwrn 19 Mawrth 2016.


Alzheimer’s Society Cymru - different name, still united - Alzheimer's Society blog\nYou are here: Home / Inside the Society / Alzheimer’s Society Cymru – different name, still united\nAlzheimer’s Society Cymru – different name, still united\nEd Bridges, External Affairs Manager, introduces Alzheimer’s Society Cymru. (Scroll down for Welsh version)\nAlzheimer’s Society Cymru – enw gwahanol, dal yn unedig\nHefyd, i adlewyrchu polïsiau wedi’u datganoli i Gymru, rydym yn rhedeg mwy a mwy o ymgyrchoedd yn benodol i Gymru. Mae ein gwaith ar dementia yng Nghymru wledig yn un esiampl sy’n torri tir newydd, a’n ymgyrch llwyddiannus #45000reasons a sicrhaodd y strategaeth dementia Cymraeg cyntaf erioed. Mae nifer o bobl yng Nghymru eisiau’r cyfle i gefnogi ymgyrchoedd Cymraeg, rhoi arian i achosion Cymraeg, a gwirfoddoli a chodi arian ar gyfer elusennau Cymraeg. Bydd cael hunaniaeth Gymreig ar wahân yn atgyfnerthu ein gallu i ymgysylltu â chynulleidfaoedd yng Nghymru sy’n awyddus i ymuno â’n brwydr ac fod yn unedig yn erbyn dementia.\nFiled Under: Inside the Society Tagged With: New brand, Wales\nMaking dementia impossible to ignore with our new brand - Alzheimer's Society blog says:


Taith: Y Rhaglen Gyfnewid Ryngwladol ar gyfer Dysgu | LLYW.CYMRU\nRhaglen gyfnewid ryngwladol yw Taith wedi’i theilwra ar gyfer pobl Cymru, ac a luniwyd mewn cydweithrediad â’n partneriaid a dysgwyr ledled Cymru.\nBydd y rhaglen bum mlynedd (2022 i 2026), a fydd yn cael cyllid gan Lywodraeth Cymru o hyd at £65 miliwn, yn cynnig cyfleoedd i deithio a dysgu a all drawsnewid bywydau i‘n holl ddysgwyr a staff ym mhob rhan o Gymru ac ym mhob math o addysg:\naddysg bellach a galwadigaethol\nBydd sefydliadau addysg, gan gynnwys gwaith ieuenctid, yn gymwys i wneud cais i Taith am gyllid i'w dysgwyr a'u staff dreulio amser dramor fel rhan o'u hastudiaethau. I ddechrau, dylai darpar gyfranogwyr gysylltu â'u sefydliad addysg i archwilio pa gyfleoedd a allai fod ar gael iddynt.\nBydd Taith hefyd yn dod â myfyrwyr ac addysgwyr o bob cwr o'r byd i Gymru, i helpu i gyfoethogi ein lleoliadau addysg a dod â hyd yn oed mwy o amrywiaeth a diwylliant i'n hystafelloedd dosbarth a'n campysau. Mae hyn yn codi proffil rhyngwladol Cymru, ac yn gwella enw da Cymru fel cenedl agored ac eangfrydig.\nBydd y rhaglen yn helpu i gyflawni blaenoriaethau Llywodraeth Cymru o ran trawsnewid ymgysylltiad rhyngwladol a chymryd y gorau o’r sectorau addysg ac ieuenctid rhyngwladol a’i ddatblygu drwy gamau cynaliadwy sydd o fudd i genedlaethau'r presennol a chenedlaethau'r dyfodol yng Nghymru.\nOs hoffech gael gwybod mwy am ILEP a chael gwybod sut y gallech chi neu'ch sefydliad gymryd rhan, cysylltwch â ni yn Taithenquiries@cardiff.ac.uk


Fandaliaid yn targedu parc gwledig yng Ngwynedd\nCartref > Y Cyngor > Newyddion > Datganiadau i'r wasg > Tachwedd 2017 > Fandaliaid yn targedu parc gwledig yng Ngwynedd\nMae fandaliaid wedi achosi difrod i lecyn hamdden a chwarae poblogaidd yng Ngwynedd.\nAr noson Calan Gaeaf, 31 Hydref, cafodd meinciau, arwyddion a ffens eu difrodi yn ardal Y Lanfa ym Mharc Padarn, Llanberis.\nMae’r ardal, sydd wrth ymyl y parc chwarae plant wrth ochr Llyn Padarn, yn boblogaidd iawn efo pobl leol ac ymwelwyr ac mae peryg bydd y difrod i’r offer yno yn amharu ar fwynhad defnyddwyr y parc dros wyliau’r hanner tymor.\nCyngor Gwynedd sy’n gyfrifol am Barc Padarn yn Llanberis, a bydd staff y Cyngor nawr yn gorfod asesu’r difrod.\nDywedodd Barry Davies, Swyddog Morwrol a Pharciau Gwledig Cyngor Gwynedd: "Mae’n drist i weld difrod fel hyn a dwi’n siŵr bydd pobl sy’n defnyddio’r lle chwarae neu sy’n cerdded a mwynhau’r natur ym Mharc Padarn wedi eu siomi. Mae fandaliaeth ddi-hid o’r math yma yn gostus i drethdalwyr Gwynedd gan y bydd angen i’n swyddogion dreulio amser ar y broblem a bydd rhaid talu i drwsio neu adnewyddu’r offer.\n"Dyw hyn ddim yn adlewyrchu’n dda ar ardal sydd wedi ennill gwobr Baner Werdd ac sydd wedi bod yn lleoliad ffilmio i nifer o raglenni natur ar y teledu yn ddiweddar – yn enwedig ar wythnos brysur fel hon pan mae plant lleol yn mwynhau gwyliau hanner tymor.\n"Rydym yn erfyn ar y rhai sy’n gyfrifol i barchu eiddo cyhoeddus ac i feddwl am yr effaith eu hymddygiad ar y gymuned leol."\nMae’r digwyddiad wedi ei adrodd i’r Heddlu. Os oes gan unrhyw un wybodaeth am y digwyddiadau yma, dylech gysylltu â’r Heddlu ar 101 neu Uned Parciau Gwledig Cyngor Gwynedd ar 01758 704066.\nLLUNIAU: Y difrod ym Mharc Padarn\nNODYN: Lleolir Parc Gwledig Padarn mewn 800 acer o dir agored, sydd yn cynnwys Llyn Padarn a'r coedlannau cyfagos ble ceir nifer o lwybrau a mannau picnic a thrac seiclo. Y mae hefyd yn Ardal o Ddiddordeb Gwyddonol Arbennig.


gan Dr Gwion Larsen » Iau 13 Mai 2004 9:45 am sori neshi olygu'r neges funud olaf, Gellid wastad dileu y cylch os nad oes digon o ddiddordeb.\ngan Dielw » Iau 13 Mai 2004 9:45 am Pwnc diflas ar gyfer hen bobl cachu trow yw'r gyfraith.\ngan Dr Gwion Larsen » Iau 13 Mai 2004 9:46 am Pwnc sy'n cael ei ddysgu'n ddiflas, ond ma'r ffeithiau yn ddiddorol! Os byddai un ar y maes byddai ni fyddai yn bwnc mor "ddiflas"\ngan ceribethlem » Iau 13 Mai 2004 10:32 am Fel dywed Macsen dwywaith yn barod:macsen a ddywedodd:Dechreua chydig o edefynion, gynta Gwion. Mi gawn ni weld os bo unrhywun ar y Maes heblaw am ti a Cwlcymro a diddordeb yn y gyfraith.dyma'r peth amlweg i wneud. Os oes y fath ddiddordeb yn yr edefynnau hyn yna gellir trefnu cylch ar ei gyfer. Does dim diben mewn agor cylch newydd i weld os oes diddordeb ynddo.\nGwasrtraff amser fyddai hwnnw.\ngan Cwlcymro » Iau 13 Mai 2004 12:39 pm Diolch cwl cymroYm....dwi heb bostio yma tan wan!! Mi gawn ni weld os bo unrhywun ar y Maes heblaw am ti a Cwlcymro a diddordeb yn y gyfraith.Mi gawn ni weld os bo unrhywun ar y Maes heblaw am fi a Cwlcymro yn gwybod unrhywbeth am y gyfraith.\nDwi ganol arholiada. Maes-e ydi'r unig asmer sbar sgenai dyddia yma rhwng sdydio Land Law a Criminal Law. Ti wir meddwl bo fi isho cymeryd brec o sdydio, er mwyn siarad am y damn peth!!\n(Disgwylia tan fo'r arholiada drosodd. WEDYN ella fyswn i efo diddordeb mewn trafod y gyfraith (a mewn gwell mood)!!)\ngan Macsen » Iau 13 Mai 2004 12:42 pm Cwlcymro a ddywedodd:Ti wir meddwl bo fi isho cymeryd brec o sdydio, er mwyn siarad am y damn peth!! Yn sicr. Gyda llaw, sgenim arholiadau. Hahahaha, tydwi'n gont uffernol? Macsen


Y ffordd rydym yn gwneud penderfyniadau ac yn dewis ble i bwysleisio ein gwaith\nMae'n rhaid i AGIC ddefnyddio gwybodaeth mewn modd effeithiol i sicrhau bod ein rhaglen o weithgareddau yn canolbwyntio ar leoliadau lle mae cleifion yn fwyaf tebygol o fod mewn perygl o beidio â derbyn gofal da.\nEin her ni yw defnyddio a dadansoddi amrediad eang o wybodaeth i wneud penderfyniadau effeithiol a phriodol ynghylch sut rydym yn defnyddio ein hadnoddau.\nEr mwyn bodloni hyn, mae gennym systemau a phrosesau ar waith i sicrhau bod ein penderfyniadau yn gyson ac yn seiliedig ar dystiolaeth. Mae ein strategaeth risg a'n Pwyllgor Risg ac Uwchgyfeirio yn hanfodol i'r broses hon; ceir manylion pellach ynglŷn â'r rhain yn y dogfennau isod.\nMae'r ddogfen olaf yn amlinellu chwe cham gweithredu y byddwn yn eu rhoi ar waith yn fewnol o fewn AGIC yn ystod y ddwy flynedd nesaf er mwyn ehangu ymhellach ar y ffordd rydym yn defnyddio gwybodaeth.\nStrategaeth Risg Cyhoeddedig 30/09/2016 - 208 KB - Adobe PDF document\nPwwyllgor Risg ac Uwchgyfeirio Mae Cyhoeddedig 30/09/2016 - 172 KB - Adobe PDF document\nGwella ein defnydd o wybodaeth 2017–19 Cyhoeddedig 22/03/2017 - 240 KB - Adobe PDF document\nDatganiad Iaith Gymraeg Cyhoeddedig 23/10/2018 - 116 KB - Adobe PDF document\nSut rydym yn gweithio’n agos gyda’r prif arolygiaethau eraill yng Nghymru.\nDiweddarwyd yn ddiwethaf: 23 Hyd 2018


Gall Gogledd Iwerddon gael dyfodol disglair, meddai Boris Johnson – Golwg360\n13 Ionawr 2020 am 15:58 Diweddarwyd am 19:35\nLlun parth cyhoeddus gan swyddfa Ysgrifennydd Gwladol America trwy Commons Wikimedia\nGall Gogledd Iwerddon fwynhau dyfodol disglair gydag ewyllys da a chyfaddawd, meddai Boris Johnson sydd wedi bod ar ymweliad a Belffast ddydd Llun (Ionawr 13).\nDywedodd y Prif Weinidog y byddai gofal iechyd yn flaenoriaeth yn dilyn buddsoddiad “helaeth” gan y Llywodraeth fel rhan o’r cytundeb i adfer y llywodraeth ddatganoledig yn Stormont.\nDaeth ei sylwadau wedi iddo gwrdd â’r Prif Weinidog Arlene Foster (DUP) a’r dirprwy Brif Weinidog Michelle O’Neill (Sinn Fein), y tu allan i Gastell Stormont ym Melffast.\nDywedodd Boris Johnson ei fod yn gobeithio, “gydag ewyllys da a chydweithio a gwaith caled ar bob ochr y bydd yn ddyfodol disglair iawn.”\nRoedd y Taoiseach Leo Varadkar yn Stormont hefyd i nodi’r achlysur. Mae’r llywodraeth ddatganoledig wedi bod yn segur ers tair blynedd.\nRoedd Llywodraeth San Steffan wedi gwneud nifer o addewidion ariannol fel rhan o’u hymdrechion i sicrhau’r cytundeb “Degawd Newydd, Agwedd Newydd”.\nCyn i Boris Johnson gyrraedd, dywedodd gweinidog yn Stormont ei fod yn disgwyl i Lywodraeth San Steffan gyfrannu £2bn i gefnogi’r cytundeb.\nRoedd Ysgrifennydd Gogledd Iwerddon Julian Smith, wnaeth helpu i lunio’r cytundeb, hefyd wedi rhoi addewid o fuddsoddiad sylweddol i leddfu problemau gwasanaethau cyhoeddus y rhanbarth.\nOnd gwrthododd gadarnhau faint fydd y swm nes bod y llywodraeth ddatganoledig wedi ei hadfer yno.\nMae disgwyl i’r gwasanaeth iechyd fod yn flaenoriaeth i weinidogion Stormont – mae nyrsys wedi gweithredu’n ddiwydiannol deirgwaith o fewn y mis diwethaf.\nO dan amodau’r cytundeb maen nhw hefyd dan bwysau i fynd i’r afael a rhestrau aros hir; cynyddu nifer y plismyn ar ddyletswydd a datrys anghydfod diwydiannol yn ymwneud ag athrawon.\nDeuawd Côr-ona yn dod â dau hen ffrind yn ôl at ei gilydd


Byrddau Iechyd Newydd ar gyfer y gogledd - Plaid Cymru\nRoedd Bwrdd Iechyd y Gogledd o dan Fesurau Arbennig am fwy na phum mlynedd. Mae’n rhy fawr, mae’n cyflogi gormod o ymgynghorwyr rheoli a staff asiantaeth, ac mae ganddo gydberthnasau gwael gyda’r undebau. Byddwn ni’n ei ddisodli gyda dau Fwrdd newydd.\nBydd un ar gyfer y gogledd orllewin, gydag Ysgol Feddygaeth Prifysgol Bangor yn ganolog iddo, a fydd yn anelu i fod yn arweinydd y byd ym maes meddygaeth wledig. Bydd y llall, ar gyfer y gogledd ddwyrain, yn canolbwyntio ar driniaeth ddewisol, yn sefydlu canolfan ar gyfer rhagoriaeth nyrsio mewn partneriaeth â Phrifysgol Glyndŵr, ac yn datblygu gwasanaethau arbenigol sy’n aml yn gorfod cael eu contractio allan i Loegr.